Τι σχέση έχει η Θράκη με την Μολδαβία - Νέα Πτολεμαΐδας\nHome > Newsroom > Τι σχέση έχει η Θράκη με την Μολδαβία\nΣτην περιοχή της Ορεστιάδας και του Διδυμοτείχου κατοικούν οι Γκαγκαούζοι (ή Γκαγκαβούζηδες), μια τουρκόφωνη* εθνοτική ομάδα η οποία, ωστόσο, ασπάζεται τον ορθόδοξο χριστιανισμό.\nΟ μεγαλύτερος αριθμός Γκαγκαούζων παγκοσμίως κατοικεί στην Μολδαβία (126.000), ενώ στο νότιο τμήμα της χώρας, βρίσκεται η Αυτόνομη Επαρχία της Γκαγκαουζίας (στην οποία κατοικούν οι 112.400 από τους 126.000 Γκαγκαούζους της χώρας).\nΤο 1990, η Γκαγκαουζία κήρυξε την ανεξαρτησία της. Ωστόσο, σε αντίθεση με την Υπερδνειστερία, η ‘Γκαγκαουζική Δημοκρατία’ ενσωματώθηκε ειρηνικά στην Μολδαβία ως αυτόνομη οντότητα το 1994.\nΌμως πως βρέθηκαν οι Γκαγκαούζοι στην Θράκη;\nΣύμφωνα με την ιστορική έρευνα, οι Γκαγκαούζοι «κατέβηκαν» στις αρχές του 19ου αιώνα στην Ανατολική Θράκη από την σημερινή Βουλγαρία και, πιο συγκεκριμένα, από την περιοχή της Δοβρουτσάς, στον Εύξεινο Πόντο.\nΣύμφωνα με μαρτυρίες περιηγητών ωστόσο, οι πρώτες μετακινήσεις Γκαγκαούζων στην Αν. Θράκη έγιναν μεταξύ του 1512 και του 1566.\nΤο τουρκικό κράτος τους θεώρησε ανταλλάξιμους εξαιτίας της θρησκευτικής τους πίστης, παρά το γεγονός ότι η γλώσσα τους θεωρείται διάλεκτος της τουρκικής, και έτσι τους έστειλε στην Ελλάδα στο πλαίσιο της εφαρμογής της Σύμβασης της Λωζάννης και της ανταλλαγής των πληθυσμών μεταξύ Ελλάδος και Τουρκίας.\nΤο 1923-4 λοιπόν, έφτασαν στην Ελλάδα από την Αν. Θράκη και την Αν. Ρωμυλία 6.095 Γκαγκαούζοι. Οι περισσότεροι εγκαταστάθηκαν σε 26 χωριά στον βόρειο Έβρο, ενώ άλλοι σε χωριά της Κομοτηνής, των Σερρών, του Κιλκίς, της Θεσσαλίας, καθώς και στον Λαγκαδά Θεσσαλονίκης.\nΣήμερα, δεν υπάρχουν επίσημα και αξιόπιστα στοιχεία για τον ακριβή αριθμό Γκαγκαούζων στην Ελλάδα. Κάποιες πηγές κάνουν λόγο για 6.000-10.000, ενώ το thourio.gr κάνει λόγο για την παρουσία 1.232 οικογενειών Γκαγκαούζων στον Νομό Έβρου.\nΚατά την ίδια περίοδο, οι κυνηγημένοι από τους Οθωμανούς Γκαγκαούζοι έφτασαν στην Βεσσαραβία (σημερινή Μολδαβία) όπου οι Ρώσοι τους παραχώρησαν γη.\nΣύμφωνα με ορισμένους ιστορικούς, οι Ρώσοι έφεραν τους ορθόδοξους Γκαγκαούζους στην νότια Βεσσαραβία (σημερινή Γκαγκαουζία και Μπουντζάκ) για να ενισχύσουν το φιλορωσικό χριστιανικό στοιχείο της περιοχής και να αντιμετωπίσουν τους νομάδες Νογκάι (τουρκικό φύλο προερχόμενο από τον Βόρειο Καύκασο). Το 1906, μια ένοπλη εξέγερση οδήγησε στην εγκαθίδρυση της ‘Δημοκρατίας του Κομράτ’ η οποία «έζησε» για πέντε μόνο ημέρες.\nΣτον δημόσιο λόγο, πολλές φορές ακούμε για τον ανταγωνισμό μεταξύ Ελλάδος - Τουρκίας (και Βουλγαρίας) για τον προσεταιρισμό των Πομάκων. Αυτό το οποίο δεν γνωρίζουν πολλοί, είναι ότι υπάρχει (ή τουλάχιστον υπήρχε) ένας παρόμοιος ανταγωνισμός για την επιρροή των Γκαγκαούζων.\nΗ Τουρκία χρηματοδοτεί, εδώ και χρόνια, τουρκόφωνα ιδιωτικά σχολεία στην Γκαγκαουζία και προσφέρει υποτροφίες σε Γκαγκαούζους φοιτητές.\nΗ Ελλάδα από την πλευρά της, κατάφερε να ενταχθούν τα ελληνικά στο παιδαγωγικό τμήμα του Πανεπιστημίου των Γκαγκαούζων στο Κομράτ, την πρωτεύουσα της αυτόνομης Γκαγκαουζίας.\nΕπίσης, κατά την πρόσφατη επίσκεψή μου στον Έβρο έμαθα ότι οι Γκαγκαούζοι της Ελλάδας διατηρούν άριστες σχέσεις και συνεργάζονται με τους ομοεθνείς τους στην Μολδαβία. Τους Γκαγκαούζους «διεκδικεί» φυσικά και η Βουλγαρία, ενώ ταυτόχρονα, η Ρωσία ασκεί μεγάλη επιρροή στην Γκαγκαουζία (τα ρωσικά είναι επίσημη γλώσσα της αυτόνομης περιοχής και οι κάτοικοί της ψηφίζουν παραδοσιακά φιλορωσικά κόμματα)\nΓκαγκαούζοι κατοικούν επίσης στις επαρχίες της Οδησσού και της Zaporizhzhia της Ουκρανίας (κοντά στους 30.000), στην Τουρκία (15.000), καθώς και στην Ρωσία (13.700), ενώ μικρότεροι αριθμοί βρίσκονται στην περιοχή της Δοβρουτσάς της Βουλγαρίας (κοντά στις 10.000) και της Κωνστάντζας στην Ρουμανία. Όπως αναφέρω ανωτέρω, οι περιοχές αυτές οι οποίες βρέχονται από την Μαύρη Θάλασσα αποτελούν τον τόπο καταγωγής των Γκαγκαούζων.\nΜετά το 2010, το ελληνικό κράτος έπαψε να ασχολείται με τους Γκαγκαούζουςόπως έπαψε να ασχολείται και με την Βόρειο Ήπειρο, τους Βλάχους των Βαλκανίων με ελληνική εθνική συνείδηση, τις ελληνικές μειονότητες στον μετασοβιετικό χώρο και τις ελληνορθόδοξες κοινότητες της Μέσης Ανατολής. Μήπως ήρθε η ώρα να αλλάξει αυτό;\n*Υπάρχουν πολλές θεωρίες για την καταγωγή των Γκαγκαούζων. Μια θεωρία λέει ότι είναι τουρκικό φύλο το οποίο εκχριστιανίστηκε. Άλλες θεωρίες αναφέρουν ότι οι Γκαγκαβούζηδες έχουν βουλγαρική ή τουρκοβουλγαρική καταγωγή, ενώ άλλοι ιστορικοί πιστεύουν ότι οι Γκαγκαούζοι είναι η μετεξέλιξη ενός, από τα πολλά, θρακικού φύλου.\nΌμηροι της έλλειψης κοινού οράματος\nΡάτκο Μλάντιτς: Οριστικά ένοχος για γενοκτονία ο «χασάπης της Βοσνίας»\nΠοιοι δεν θέλουν την Ελλάδα στη διάσκεψη για την Λιβύη


κίνημα / Στέλιος Φαζάκης / 02.11.2017\nΌ πως ήταν αναμενόμενο, μέρα με τη μέρα αποκαλύπτονται οι προθέσεις και ο σχεδιασμός της κυβέρνησης και των τραπεζών, κάτω από την υψηλή εποπτεία του ΤΧΣ (Ταμείο Χρηματοπιστωτικής Σταθερότητας, που συντονίζει και ελέγχει τις τράπεζες στη βάση της συμφωνίας του μνημονίου). Η 3η αξιολόγηση, για να προχωρήσει, προϋποθέτει την εξυγίανση των τραπεζών με το ξεκαθάρισμα των χαρτοφυλακίων που έχουν με «κόκκινα δάνεια». Έτσι, οι τέσσερις θεσμικές τράπεζες στη χώρα, που έχουν επισφαλή δάνεια που ξεπερνούν τα 105 δισ. ευρώ, θα πρέπει να τα μειώσουν κατά 40% μέχρι το τέλος του 2019.\nΣε αυτήν τη κατεύθυνση, οι τράπεζες ήδη άρχισαν τις πωλήσεις «κόκκινων δανείων» σε funds αρπακτικών, σε εξευτελιστικές τιμές (η Eurobank έχει εκπλειστηριάσει μέσα στον Σεπτέμβρη «κόκκινα δάνεια» ύψους 2,8 δισ. ευρώ, στο 3,5% της αξίας τους). Ταυτόχρονα γίνεται προσπάθεια να ξεκινήσουν οι ηλεκτρονικοί πλειστηριασμοί όσο πιο σύντομα γίνεται.\nΤο τελευταίο διάστημα είδαμε, επίσης, να επιστρατεύεται ο πρόεδρος του Συμβολαιογραφικού Συλλόγου Αθήνας, Γ. Ρούσκας, για να συκοφαντήσει το κίνημα κατά των πλειστηριασμών, ισχυριζόμενος ότι αυτό δήθεν προστατεύει μεγάλα συμφέροντα και ασυνεπείς μεγαλοεπιχειρηματίες. Το σύνθημα δόθηκε λοιπόν και ξεκίνησε επίσημα η εκστρατεία παραπληροφόρησης και λασπολογίας που το επόμενο διάστημα πιθανότατα θα περιλαμβάνει και προβοκατόρικες ενέργειες στα Ειρηνοδικεία και όπου αλλού χρειαστεί.\nΑκούσαμε ακόμα την κυβέρνηση να πανηγυρίζει για την επίτευξη «συμφωνίας κυρίων» με τους τραπεζίτες για προστασία των ακινήτων αξίας κάτω από 300.000 ευρώ. Αυτό όμως δεν εμπόδισε την Τράπεζα Πειραιώς, στις 20/10, να αρπάξει την μοναδική κατοικία (60 τ.μ.) της Ευγ. Γκότση, 78χρονης γυναίκας που ζει με αγροτική σύνταξη 320 ευρώ και με κομμένο το ρεύμα!\nΣτη λεγόμενη όμως «συμφωνία κυρίων», κρύβεται μια πραγματικότητα που δεν έχει καμία σχέση με την τάχα «κοινωνική ευαισθησία» της κυβέρνησης, αν και αυτό προσπαθεί να προβάλλει η ίδια. Πρόκειται για απόφαση των ίδιων των τραπεζιτών, για να προφυλαχθούν από την ενδεχόμενη μεγάλη πτώση τιμών των μικρότερων κατοικιών, η οποία θα τους ανάγκαζε να «φορτωθούν» οι ίδιοι πολλά μικρά ακίνητα (με όποια άλλα προβλήματα έχουν, νομικά και τεχνικά) με ζημία σε μελλοντική πώληση. Η εκτίμηση που κάνουν για μια ανάκαμψη της αγοράς ακινήτων, όπως αναφέρεται στον οικονομικό Τύπο, είναι σε περίπου 5 χρόνια (αυτό είναι το αισιόδοξο σενάριο) και μέχρι τότε θα πρέπει να διαχειρίζονται και να πληρώνουν το «στοκ εμπόρευμα». Η καλύτερη λύση γι’ αυτούς είναι η προσέλκυση των περίφημων «επενδυτικών funds», για να κάνουν τη βρώμικη δουλειά.\nΗ παρουσία του κινήματος στα Ειρηνοδικεία, που εδώ και 4 χρόνια εμποδίζει τη διενέργεια πλειστηριασμών, όχι μόνο συνεχίζεται, αλλά αναβαθμίζεται, έχοντας κερδίσει τη νομιμοποίηση στα μάτια της κοινωνίας και αποκτώντας συνεχώς μεγαλύτερη συμμετοχή. Η πιο εντυπωσιακή εξέλιξη των τελευταίων ημερών είναι η εμφάνιση του ΚΚΕ, που υιοθετεί στις αφίσες του το κεντρικό σύνθημα «προστασία της λαϊκής κατοικίας και περιουσίας» αλλά και το «κανένα σπίτι στα χέρια τραπεζίτη», συνθήματα που κάποτε απαξίωνε.\nΌμως το κίνημα κατά των πλειστηριασμών βρίσκεται μπροστά σε ένα σταυροδρόμι. Η παλιά μέθοδος πάλης με επίκεντρο τα Ειρηνοδικεία, αργά ή γρήγορα, θα ξεπεραστεί από την εφαρμογή των ηλεκτρονικών πλειστηριασμών. Αναπόφευκτα η μάχη θα περάσει στις εξώσεις σπιτιών στις λαϊκές συνοικίες. Αυτό που έγινε στη Νίκαια, όπου η Εurobank προσπάθησε να πετάξει στο δρόμο έναν ανάπηρο συνταξιούχο αλλά που το κίνημα, δείχνοντας γρήγορα αντανακλαστικά, απέτρεψε καταρχάς την ενέργεια και στη συνέχεια απάντησε με συγκέντρωση και διαδήλωση, αποτελεί για όλες και για όλους «εικόνα από το μέλλον».\nΜπροστά σε τέτοιες μάχες στις γειτονιές, τοπικοί φορείς, δημοτικές παρατάξεις αλλά και οι πολιτικές οργανώσεις της Αριστεράς, θα πρέπει να πάρουν σκληρές και καθαρές αποφάσεις.\nΟι διεργασίες στο κίνημα είναι πολλές και από την αρχή του φθινοπώρου η Ενωτική Πρωτοβουλία κατά των Πλειστηριασμών έχει προχωρήσει σε προσπάθεια χτισίματος ευρύτερων συμμαχιών, με στόχο τη δημιουργία ενός μεγάλου κινηματικού μετώπου απέναντι στους σχεδιασμούς κυβέρνησης-τραπεζών. Σε αυτό το πλαίσιο έγινε συνεννόηση με τον Συντονισμό Συλλογικοτήτων Αττικής και Θεσσαλονίκης και αποφασίστηκε μια μεγάλη πανελλαδική συγκέντρωση, το Σάββατο 4 Νοέμβρη, η οποία θα ξεκινήσει στις 12.30 στα Προπύλαια και θα καταλήξει στο Σύνταγμα.\nΤο Κόκκινο Δίκτυο συμμετέχει ενεργά σε όλες αυτές τις διαδικασίες και προετοιμασίες, όπως και ένα μεγάλο μέρος συντρόφων της Λαϊκής Ενότητας. Το διάστημα που μεσολαβεί μέχρι τις 4 Νοέμβρη θα γίνει μεγάλη προσπάθεια για την επιτυχία της συγκέντρωσης, με μοίρασμα του κειμένου καλέσματος, αφισοκολλήσεις και παρεμβάσεις ενημέρωσης όπου είναι δυνατό. Ο μεγάλος στόχος είναι να περάσει ο αγώνας στις γειτονιές, στα τοπικά κινήματα, να γίνει το δικαίωμα στη στέγη υπόθεση όλων και η προστασία της να διεκδικηθεί από την εργατική τάξη.


Κυνηγώντας τον Δρα Θάνατο - ΤΑ ΝΕΑ\ntanea.gr > Πολιτική > Κυνηγώντας τον Δρα Θάνατο\nΚυνηγώντας τον Δρα Θάνατο\nΟ δρ Αριμπερτ Χάιμ, γνωστός και ως Δρ Θάνατος, πιστεύεται ότι πέθανε στην Αίγυπτο το 1992\nTANEA Team 9 Αυγούστου 2013 | 02:26\nO Ζούροφ μπορεί να έχει αφιερώσει τη ζωή του στο κυνήγι των «παραδοσιακών» Ναζί, όμως έχει έρθει αντιμέτωπος και με θιασώτες του νεοναζισμού.\nΠριν από λίγα χρόνια σε ένα από τα ταξίδια του στη Νότια Αμερική ενώ ακολουθούσε τα ίχνη του διαβόητου Αριμπερτ Χάιμ, γνωστού και ως Δρος Θανάτου, ένας νεοναζιστής επιχείρησε να τον εκφοβίσει. «Είχαμε φθάσει έως το Πορτ Ο Μοντ, 1.000 χιλιόμετρα μακριά από το Σαντιάγο, όπου ζούσε η κόρη του Χάιμ. Νομίζαμε ότι τον προστάτευε η τοπική κοινωνία. Μόλις φθάσαμε στην περιοχή ένας νεοναζιστής ήρθε έξω από το ξενοδοχείο μας και ούρλιαζε: "Εξω από τη Χιλή, εσείς είστε αυτοί που διαπράξατε γενοκτονία στη Μέση Ανατολή". Την επομένη, όταν δώσαμε κάποιες συνεντεύξεις σε τοπικά μέσα ενημέρωσης και εξηγήσαμε ποιος ήταν ο Δρ Χάιμ, η συμπεριφορά των κατοίκων άλλαξε, υπήρχε περισσότερη κατανόηση για αυτό που κάναμε».\nΑν και ο Ζούροφ πίστευε ότι βρισκόταν πολύ κοντά στη σύλληψη του Δρος Θανάτου, τελικά δεν τα κατάφερε. «Είναι πολύ πιθανό ο Αριμπερτ Χάιμ να πέθανε στην Αίγυπτο το 1992. Αλλά δεν μπορώ να το αποδείξω. Δεν υπάρχουν αποδεικτικά στοιχεία για τον θάνατό του, αποτελεί μυστήριο ακόμη και σήμερα».\nΤο 1967 ο Σιμόν Βίζενταλ δημοσίευσε μία λίστα με εγκληματίες Ναζί που διέμεναν στην Αίγυπτο. Το όνομα του Χάιμ συμπεριλαμβανόταν σε αυτή τη λίστα, αλλά με ένα μικρό ορθογραφικό λάθος: αντί για Αριμπερτ, ο Βίζενταλ είχε γράψει Χάριμπερτ. «Το θέμα είναι ότι κανένας δεν έκανε τίποτα για αυτό. Ηταν ξεκάθαρο σε ποιον αναφερόταν ο Βίζενταλ», λέει σήμερα.\nΕνα από τα σημαντικότερα μαθήματα που έχει λάβει έπειτα από τόσα χρόνια καταδίωξης είναι ότι οι Ναζί σε ποσοστό 99% ήταν «νορμάλ» άνθρωποι: «Δεν διέπραξαν εγκλήματα πριν από τον πόλεμο ούτε μετά, αλλά μόνο κατά τη διάρκεια του Ολοκαυτώματος και των συνθηκών που είχαν δημιουργηθεί από τη ναζιστική Γερμανία. Ωστόσο, ας μη γελιόμαστε, δεν είναι μόνο η οικονομική κρίση. Πρέπει να υπάρχουν αντισημιτικό αίσθημα και προπαγάνδα για να ανθήσει ο ναζισμός».


Η δραματική στιγμή που λιοντάρι της θάλασσας αρπάζει παιδί από την προκυμαία! (ΒΙΝΤΕΟ) - InKefalonia\nΗ δραματική στιγμή που λιοντάρι της θάλασσας αρπάζει παιδί από την προκυμαία! (ΒΙΝΤΕΟ)\nΤελευταία ενημέρωση: Κυριακή, 21 Μαΐου 2017 16:33\nΣοκαρισμένοι έμειναν γονείς, συγγενείς και θεατές σε θεματικό πάρκο στον Καναδά όταν εκεί που απολάμβαναν τα παιχνίδια ενός λιονταριού της θάλασσας είδαν τη μικρή τους να πέφτει στα δόντια του και να χάνεται στο βάθος.\nΗ μικρούλα καθόταν στην προκυμαία παρακολουθώντας τους υπόλοιπους να ταΐζουν το λιοντάρι καβούρια και ψάρια. Ξαφνικά το λιοντάρι πετάγεται από το βάθος και αρπάζει το παιδί από το φορεματάκι του τραβώντας το μαζί του στον βυθό. Σε μία αντανακλαστική αντίδραση συγγενής του κοριτσιού βουτά στη θάλασσα και τραβά στην επιφάνεια το παιδί προτού εκείνη καταπιεί νερό και πνιγεί από την απότομη βύθισή του.\nΧλιδή στο προεδρικό μέγαρο για τους Μακρόν -Κάνουν ανακαίνιση 100 εκατ. ευρώ [εικόνες]


Απόπειρα ληστείας με πυροβολισμούς σε σούπερ μάρκετ στο Χαλάνδρι – ZoomNews\nΑπόπειρα ληστείας σε σουπερ – μάρκετ Carrefour με πυροβολισμούς το μεσημέρι της Τρίτης στη λεωφόρο Πεντέλης 94 στο Χαλάνδρι. Ένας άνδρας οπλισμένος με πιστόλι, επιχείρησε να ληστέψει το σούπερ μάρκετ, αλλά ένας πολίτης προσπάθησε να τον ακινητοποιήσει, με αποτέλεσμα να συμπλακεί μαζί του.\nΟ δράστης χτύπησε με το όπλο στο κεφάλι τον πολίτη, τραυματίζοντάς τον με τη λαβή του όπλου και στη συνέχεια προσπάθησε να διαφύγει τρέχοντας. Τον καταδίωξε, όμως, αστυνομικός εκτός υπηρεσίας ο οποίος είχε πάει στο σούπερ μάρκετ να ψωνίσει και έπεσε πάνω στη συμπλοκή.\nΟ ληστής, στην προσπάθειά του να διαφύγει πυροβόλησε μια φορά προς την πλευρά του αστυνομικού, ο οποίος, όμως, δεν σταμάτησε και συνέλαβε τον δράστη, τον οποίον αφόπλισε.\nΣτη συνέχεια, τον παρέδωσε σε συναδέλφους του της Άμεσης Δράσης που έφτασαν στο σημείο και οι οποίοι τον μετέφεραν στο Αστυνομικό Ττμήμα Χαλανδρίου.\nΣύμφωνα με το ΑΠΕ-ΜΠΕ αστυνομικός είναι ο Νικόλαος Γαλάρης, αρχιφύλακας που υπηρετεί στο ΑΤ Αμπελοκήπων και μένει στο Χαλάνδρι. Όπως είπε, δεν έκανε κάποια πράξη ηρωισμού, αλλά τη δουλειά του για την οποία έχει εκπαιδευτεί. Σύμφωνα με πληροφορίες, ο δράστης είναι έγκλειστος των φυλακών για ναρκωτικά ληστείες και είχε βγει με άδεια.\nΣε εξέλιξη οι έρευνες της ΕΛ.ΑΣ για τον δολοφόνο του οδηγού ταξί


TEE Εκδήλωση της ΕΑΕ για τις τουριστικές εγκαταστάσεις\nΕκδήλωση της ΕΑΕ για τις τουριστικές εγκαταστάσεις\n14/02 @ 7:00 μμ - 8:00 μμ\n« ΣΕΚΕΕ: Workshop εξωστρέφειας σε συνεργασία με την Google\nΣυνέδριο για την προώθηση της ελληνικής ναυτιλίας, των logistics και των μεταφορών »\nTο πρόγραμμα εκδηλώσεων της Ελληνικής Αρχιτεκτονικής Εταιρείας (Ε.Α.Ε.) από Νοέμβριο 2017 μέχρι Μάιο 2018, αναπτύσσεται ως 2ος κύκλος του περσινού γενικού θέματος: «Η συνθετική σκέψη στην ελληνική αρχιτεκτονική». Περιλαμβάνει επτά επί μέρους θεματικές ενότητες που προσεγγίζονται με κριτική θεώρηση, με 3η τις «Τουριστικές Εγκαταστάσεις».\nΣτην 3η φετινή εκδήλωση ομιλητές θα είναι:\n– 3SK Στυλιανίδης Αρχιτέκτονες Α.Ε., “Η αρχιτεκτονική των διακοπών & το πρόβλημα της κλίμακας”.\n– Λεωνίδας Παπαλαμπρόπουλος, αρχιτέκτων, “Ξενοδοχείο ΛΕΙΒΑΘΩ / οι διακοπές του Ηomo Μedicus”.\nΗ εκδήλωση θα πραγματοποιηθεί στην αίθουσα εκδηλώσεων του ΤΕΕ, Νίκης 4 (1οςοροφος) την Τετάρτη 14 Φεβρουαρίου 2018, ώρα 19.00 μμ.\nΣημειώνεται ότι σε κάθε εκδήλωση συμμετέχουν εισηγητές αρχιτέκτονες που αναλύουν βάσει κριτηρίων τρεις επιλεγμένες περιπτώσεις ο καθένας, από τις οποίες μια μπορεί να αφορά σε έργο μελετημένο από τον ίδιο-α. Οι παρουσιαζόμενες συνθετικές προσεγγίσεις των συνολικά επιλεγμένων έργων, αποτελούν αντικείμενο ανοικτής συζήτησης των παρουσιαστών και του ακροατηρίου, που αφορά τόσο την πορεία όσο και το τελικό αποτέλεσμα αυτών των προσεγγίσεων.\nΕλληνική Αρχιτεκτονική Εταιρεία


Πάτρα-Θάνατος Τζωρτζίνας: Καθαρές οι τοξικολογικές αλλά επαληθεύονται - Τι ψάχνουν στα φάρμακα | Ειδησεις Πάτρα νέα\nΠάτρα-Θάνατος Τζωρτζίνας: Καθαρές οι τοξικολογικές αλλά επαληθεύονται – Τι ψάχνουν στα φάρμακα\nΗ «Π», οδηγήθηκε τις τελευταίες ώρες σε μία ακόμα ιδιαίτερη εξέλιξη, η οποία επίσης διαμορφώνει ένα στοιχείο ενδιαφέρον περισσότερο από καθετί άλλο.\nΝα επιβεβαιώνουν τις πρώτες πληροφορίες της εφημερίδας «Πελοπόννησος» -προ δύο εβδομάδων- ότι οι ιστολογικές εξετάσεις για τον θάνατο της 9χρονης Τζωρτζίνας της οικογένειας Δασκαλάκη στην Πάτρα δεν δείχνουν «ασφυκτικό» θάνατο, ήρθαν τα επίσημα (σχεδόν) αποτελέσματα της τελευταίας ιατροδικαστικής έρευνας, ασχέτως αν κάτι τέτοιο επιχειρήθηκε χθες και πάλι να «θολωθεί», προφανώς όχι για λόγους ουσίας αλλά για τη «νόμιμη διαδικαστική πράξη».\nΗ εξέλιξη από μόνη της δείχνει ότι η μητέρα του παιδιού, που δέχεται λυσσαλέα επίθεση από πολλά ΜΜΕ πως αυτή «το σκότωσε», δεν φαίνεται να έχει επέμβει και να έχει προκαλέσει το θάνατο της μικρής, εμποδίζοντας την αναπνοή με τα χέρια της ή με κάποιο άλλο αντικείμενο…όπως ασύστολα έχει περιγραφεί από διάφορους δημοσιογράφους!\nΕρωτηματικό προκαλεί, όμως, στην ίδια ιατροδικαστική έκθεση, το ότι δεν υπήρχε στο μικρό κορίτσι καρδιολογικό πρόβλημα που να το οδήγησε στην απώλεια της ζωής της. Οπότε δεν μένει τίποτε άλλο από τις τοξικολογικές εξετάσεις.\nΚι επί αυτών έχουν γραφτούν πολλά. Η «Π», αξιολογώντας καθημερινά τις πηγές της, πολύ σχολαστικά, οδηγήθηκε τις τελευταίες ώρες σε μία ακόμα ιδιαίτερη εξέλιξη, η οποία επίσης διαμορφώνει ένα στοιχείο ενδιαφέρον περισσότερο από καθετί άλλο.\nΟι τοξικολογικές εξετάσεις της 9χρονης Τζωρτζίνας είναι-εκτός μεγάλης ανατροπής που όμως δεν διαφαίνεται-απολύτως καθαρές. Αυτό σημαίνει ότι καμία ξένη ουσία δεν βρέθηκε στον οργανισμό της, που να της επέφερε το θάνατο.\nΟπως έλεγε στην «Π» ανώτερη πηγή του ιατροδικαστικού χώρου «το αποτέλεσμα έχει βγει μέσω προγράμματος υπολογιστή και απλά γίνεται μία επαλήθευση για παν ενδεχόμενο. Ωστόσο…το ίδιο μηχάνημα που έβγαλε κάτι τέτοιο, δύσκολα στην επαλήθευση θα βγάλει κάτι το διαφορετικό»!\nΑυτό που απομένει, μετά το συμπέρασμα πως δεν δέχθηκε το παιδί κάποια ουσία βλαπτική και κυρίως θανατηφόρα, είναι να ελεγχθούν οι ποσότητες των φαρμάκων που του χορηγούνταν, με την…παρατήρηση του ίδιου επιστήμονα. «Κι αυτό να προκύψει, τα φάρμακα τα έδιναν οι γιατροί, όπου νοσηλεύτηκε…και όχι η μάνα».\nΟι ποσότητες φαρμάκων που χορηγούνταν\nΑυτό που απομένει, μετά το συμπέρασμα πως δεν δέχθηκε το παιδί κάποια ουσία βλαπτική και κυρίως θανατηφόρα, είναι να ελεγχθούν οι ποσότητες των φαρμάκων που του χορηγούνταν, με την… παρατήρηση του ίδιου επιστήμονα. «Κι αυτό να προκύψει, τα φάρμακα τα έδιναν οι γιατροί, όπου νοσηλεύτηκε… και όχι η μάνα».


Σαποβάλοφ: "Είναι άδικο αυτό που γίνεται με τον Ναδάλ" (vid) | Tennis24\nHome ATP News Σαποβάλοφ: “Είναι άδικο αυτό που γίνεται με τον Ναδάλ” (vid)\nDENIS SHAPOVALOV (CAN) TENNIS , AUSTRALIAN OPEN, MELBOURNE PARK, MELBOURNE, VICTORIA, AUSTRALIA, GRAND SLAM, HARD COURT, OUTDOOR, ITF, ATP, WTA, 2022, © TENNIS PHOTO NETWORK\nO Ντένις Σαποβάλοφ αναφέρθηκε στην κόντρα που είχε με τον διαιτητή στο ματς του με τον Ράφα Ναδάλ, ξεκαθαρίζοντας τα σχόλια που έκανε, υποστηρίζοντας την αρχική του άποψη πάνω στο θέμα.\nΔεν έλειψαν και τα παράπονα -ξανά- προς τη διαιτησία από τον Καναδό, που έφερε ως παράδειγμα τα medical time outs του Ισπανού.\n“Νομίζω ότι μίλησα με λάθος τρόπο όταν είπα ότι είναι διεφθαρμένος ή οτιδήποτε άλλο είπα“, τόνισε ο νεαρός στη συνέντευξη Τύπου.\n“Ήταν σίγουρα έντονα τα συναισθήματα εκείνη τη στιγμή, αλλά εξακολουθώ να υποστηρίζω την άποψή μου. Νομίζω ότι είναι άδικο, το πως ο Ράφα δεν τιμωρείται όσον αφορά τον συγκεκριμένο κανονισμό (shot clock).\nΕννοώ, όταν είμαι εντελώς έτοιμος να παίξω και το ρολόι χτυπά 3, 2, 1, κάνοντας κλικ προς το μηδέν και δεν είναι έτοιμος να σερβίρει τότε προφανώς θα κοιτάξω στον διαιτητή και θα μιλήσω. Ήμουν έτοιμος να παίξω εδώ και ενάμιση λεπτό και μου είπε ότι δεν πρόκειται να του δώσει code violation επειδή εγώ δεν ήμουν έτοιμος να παίξω. Για μένα, είναι αστείο να το λέει αυτό κάποιος“, πρόσθεσε νευριασμένος ο Ντένις.\n“Και μετά το τέταρτο σετ, του δόθηκε άδεια να πάει στα αποδυτήρια, κάτι που πέρυσι δεν μου είχε επιτραπεί, όταν είχα ζητήσει toilet break για medical. Είχε ήδη πάρει δύο medical time outs. Ο διαιτητής μου είπε πως ο Ράφα έπρεπε να εξεταστεί από τον γιατρό γι’ αυτό και του δόθηκε το medical ξανά, αλλά μόλις τελείωσε με την εξέταση πήρε και toilet break.\nΣέβομαι όλα όσα έχει κάνει ο Ράφα και νομίζω ότι είναι απίστευτος παίκτης – αλλά, ξέρετε, πρέπει να υπάρχουν κάποια όρια, ορισμένοι κανόνες. Είναι τόσο απογοητευτικό ως παίκτης. Νιώθεις ότι δεν παίζεις μόνο εναντίον του παίκτη, παίζεις εναντίον των διαιτητών, παίζεις εναντίον πολλών άλλων. Πρέπει να υπάρχει μεγαλύτερη ισότητα για όλους“, δήλωσε ο Σαποβάλοφ.\nΟ Νο14 του κόσμου τόνισε πως πιστεύει ότι κάποιες φορές το κοινό και οι διαιτητές αδικούν τους νέους παίκτες (εκτός των Big 3) και αναφέρθηκε στον θόρυβο που υπήρχε στα σερβίς του Μεντβέντεφ, στο ματς με τον Νικ Κύργιο.\n“Για παράδειγμα, όταν σέρβιρε ο Ντανίλ το κοινό επευφημούσε μεταξύ του πρώτου και του δεύτερου σερβίς. Θέλω να πω, από σεβασμό προς όλους τους παίκτες, δεν θα έπρεπε να συμβαίνει. Νιώθω ότι αν είσαι λάτρης του τένις πρέπει να το καταλάβεις, καθώς και οι δύο παίκτες κάνουν μια μεγάλη προσπάθεια εκείνη τη στιγμή. Καταλαβαίνω όλα όσα έχουν κάνει (οι Big 3) καταλαβαίνω όλη την επιτυχία που έχουν σημειώσει.\nΘα έπρεπε, όμως, να είναι πιο δίκαιο για όλους. Ήδη είναι πολύ δύσκολο να τους κερδίσεις, αλλά αν τους δώσεις περισσότερα πλεονεκτήματα μέσα στο ματς, τότε γίνεται πολύ πιο δύσκολο κάθε φορά“, επεσήμανε.\n“Και πάλι, δεν προσπαθώ να αφαιρέσω οτιδήποτε έχουν κάνει, φυσικά, είναι μεγάλοι πρωταθλητές, είναι οι θρύλοι του παιχνιδιού. Όταν όμως μπαίνουμε στο court τα πράγματα θα πρέπει να είναι ίσα για όλους“, ολοκλήρωσε.\nPrevious articleΜε στόχο την πρόκριση στα προημιτελικά η Λάκη\nNext articleΜπάρτι: “Λατρεύω να παίζω εδω”


Ο στολιστής της στέγης | Anna ' s Pappa blog\n← Πώς φτιάχνεται ένα βιβλίο; (φιλαναγνωσία)\nΧριστουγεννιάτικες κατασκευές από τον μάγο των εικαστικών →\nΟ στολιστής της στέγης\nPosted on 6 Δεκέμβριος, 2012\tby Anna's Pappa blog\nΉθελε το σχολείο της να λάμψει με πολύχρωμα φωτάκια. Ήθελε οι μαθητές της να βιώσουν την ατμόσφαιρα των ημερών, τη μαγεία των Χριστουγέννων, να πετάξουν, νοερά, ανάμεσα σε φωτεινά αστεράκια. Ήθελε εκατοντάδες παιδικά ματάκια ν’ αντανακλούν το φως των λαμπιονιών, το φως των εορτών.\nΉθελε να πει ότι στη σκιερή εθνική μας πραγματικότητα….. ο πολύχρωμος στολισμός του σχολείου είναι μια καλή παρηγοριά της παιδικής ψυχής και ένα ήρεμο λιμάνι καταφυγής. Και ανέβηκε στη στέγη με κάποιο σκοπό αλλά και αποκοτιά. Το σκοπό και την αποκοτιά που θέρμαινε τον ήρωα της Χιμάρας, την ηρωίδα της Κρήτης του 40. Τον ίδιο ακριβώς. Η δασκάλα με τα κλειστά μάτια είναι η σύγχρονη Ελληνίδα ηρωίδα.\nΗ δασκάλα των εικαστικών δεν έμεινε χωρίς μαθητές, χωρίς χρώματα. Κολυμπάει σε πολύχρωμη αστερόσκονη, τριγυρισμένη από χιλιάδες άλλα παιδιά, τα αγγελούδια του παράδεισου. Η δασκάλα των εικαστικών, ο στολιστής της στέγης, είναι τώρα χαρούμενη!! Καλό της ταξίδι!!\nΔιαχειρίστρια του Anna's Pappa blog. Το ιστολόγιο που θέλει να γίνει ένας τόπος συνάντησης παιδιών, δασκάλων και γονέων. Είμαι δασκάλα στο 18ο Δημοτικό Σχολείο Θεσσαλονίκης και συγγραφέας παιδαγωγικών. Όλα τα χρόνια στην εκπαίδευση δίδαξα διαθεματικά και διεπιστημονικά. Πιστεύω μου είναι ότι όλα τα παιδιά έχουν το δικαίωμα να μάθουν πώς να μαθαίνουν και να αποκτούν δεξιότητες. Τα ευτυχισμένα παιδικά χρόνια διαρκούν μια ολόκληρη ζωή!!\nThis entry was posted in ανακοίνωση and tagged ανακοίνωση. Bookmark the permalink.\n12ος Μαθητικός Διαγωνισμός: Παιχνίδι και Μαθηματικά\nΗ συναισθηματική νοημοσύνη στοιχείο της ταυτότητας του καθενός\nΑς μιλήσουμε για το σχολείο…\nΠαραμύθι, μια πραγματική ανάγκη για το παιδί\nΤα τρία Κ\nΤο σχολείο φυλακή της σκέψης, της γνώσης, της μόρφωσης ή πηγή όπου ρέει ακατάπαυστα η φιλομάθεια και η μάθηση;\n«Η μπουγάδα του Αϊ-Βασίλη»\nteaching therapy εκπαιδευτικό υλικό Α΄& Β΄ Δημοτικού\nΣυννεφόλεξα με τα εργαλεία του web2 Wordle & Tagxedo\nΑγωγή Υγείας - εκπαιδευτικό υλικό, δραστηριότητες\nΤι κάνει έναν δάσκαλο καλό;\n“Dieci – Το δέκα το καλό και ο ρομαντισμός στον αθλητισμό” στο koukidaki & ο Κώστας Ραμπότας μας μιλά για το βιβλίο του\nΗ συγγραφέας Μαρία Ανδρειανού μας παρουσιάζει το παραμύθι “Γκρέκο”\n“Με τις δεκαεφτά συλλαβές του είναι…” παρουσίαση στους Θεματοφύλακες Λόγω Τεχνών\nΗ Ηλιάνα Παντολέων μιλά για το παραμύθι της “Οι περιπέτειες τριών φίλων”\nΚριτική της Βιργινίας Αυγερινού για τα βιβλία “Θεοί με πήλινα πόδια” και “Ο άνθρωπος της σκιάς” στο vivlio-life gr & “Φιλαναγνώστη”\nΟ Λουκάς Κατσώνης συνομιλεί με τη Μαρία Τσακίρη στο vivlio-life\nΟκτώβριος 2013 (34)\nπαγκόσμιες ημέρες – εβδομάδες (173)\nσχέδια διδασκαλίας /προτάσεις (292)\nεκπαιδευτικά άρθρα (199)\nμαθητικός διαγωνισμός – συμμετοχή σε δράσεις (90)


Βρίσκεστε εδώ: Αρχική ΓΡΑΦΕΙΟ ΤΥΠΟΥ Ομιλίες Εισήγηση Υπουργού Περιφερειακής Ανάπτυξης & Ανταγωνιστικότητας, κ. Μ. Χρυσοχοϊδη στο Υπουργικό Συμβούλιο για το νέο Επενδυτικό Νόμο\nΣας αναφέρω μόνο πως η Αττική έφτασε πλέον να παράγει το 50% του ΑΕΠ, ενώ μαζί με τους γύρω νομούς – δηλαδή Βοιωτία και Κορινθία - και τη Θεσσαλονίκη παράγουν πάνω από το 60% του ελληνικού ΑΕΠ. Αντίθετα, η συμμετοχή της Αν. Μακεδονίας και της Θράκης μειώθηκε τα τελευταία 30 χρόνια από το 7% στο 4,5%, της Πελοποννήσου από το 5% σε λιγότερο από 3% και ούτω καθεξής. Και όλα αυτά βέβαια μέσα σε ένα εθνικό και ευρωπαϊκό πλαίσιο που έθετε ως προτεραιότητα την περιφερειακή σύγκλιση.


Ο Μαγικός Κόσμος του παιδικού βιβλίου: Μαγικές βιβλιοπεριπλανήσεις (Ο μικρός δράκος Καρύδας - Ταξίδι στον Βόρειο Πόλο)\nΑνανεώθηκε 16:02 Δευτέρα, 4 Φεβρουαρίου 2019 0 Βιβλιοπαιχνιδίσματα Διαβάστηκε 770 φορές\nΤίτλος βιβλίου: Ο μικρός δράκος Καρύδας - Ταξίδι στον Βόρειο Πόλο\nΟ μικρός δράκος Καρύδας, η Ματίλντα και ο φαγανόδρακος Όσκαρ απολαμβάνουν τις χειμωνιάτικες διακοπές του στη βορεινή ακρογιαλιά του Νησιού των Δράκων, κάνοντας βαρκάδα. Μα μία έκπληξη τους περίμενε που δεν πίστευαν στα μάτια τους. Στην ακρογιαλιά ήταν ξαπλωμένος ένας ξενηστικωμένος και χτυπημένος πολικός αρκούδας. Τον τάισαν και τον περιποιήθηκαν όσο μπορούσαν καλύτερα. Όμως, ο νέος τους φίλος, ο πολικός αρκούδας ονόματι Μπγιορν επιθυμεί να γυρίσει πίσω στην πατρίδα του. Έτσι, οι τέσσερις φίλοι αναλαμβάνουν δράση κι μία νέα περιπέτεια ξεκινά. Θα καταφέρουν να φτάσουν στον Βόρειο Πόλο; Ο Καρύδας, η Ματίλντα και ο Όσκαρ θα σώσουν τον φίλο τους από τους εχθρούς του;\nΤο βιβλίο χωρίζεται σε μικρά κεφάλαια. Ό λόγος και το λεξιλόγιο είναι απλό και καθημερινό. Η αφήγηση σύντομη και η ροή της αφήγησης γρήγορη και άμεση χωρίς να κουράζει τον μικρό αναγνώστη. Περιγράφονται αρκετές ξεκαρδιστικές σκηνές και ατάκες που τα παιδιά θα λατρέψουν.\nΟ Ingo Sienger είναι ο συγγραφέας και ο εικονογράφος του βιβλίου . Το βιβλίο σε κεντρίζει ήδη από το εξώφυλλό του. Εικόνες ζωντανές, πολύχρωμες που σε ταξιδεύουν μαζί με το κείμενο στον παγωμένο Βόρειο Πόλο Αλλά και στο Νησί των Δράκων. Η εικονογράφηση του βιβλίου μπορεί να δώσει αφορμή για συζήτηση ή δραστηριότητες.\nΕπιπλέον, μπορεί να χρησιμοποιηθεί στα πλαίσια της Φιλαναγνωσίας. Με στόχο την καλλιέργεια της γραπτής έκφρασης και της ανάπτυξης της φαντασίας τους. Παράλληλα, είναι μία καλή αφορμή να μάθουν για τον Βόρειο Πόλο, να ενημερωθούν για τις πολικές αρκούδες, για το κυνήγι της φώκιας και ποια άλλα ζώα αποτελούν προστατευόμενα είδη και τέλος για τα ιγκλού.\nΣπουδαίες αξίες της φιλίας, της καλοσύνης, της ανθρωπιάς και του δίκαιου είναι μερικές από αυτές που περνάει το βιβλίο ως βασικά μηνύματα.\nΠροηγούμενο άρθρο Ο Μαγικός Κόσμος του παιδικού βιβλίου: Μαγικές βιβλιοπεριπλανήσεις (Η Στρίγκλα που έγινε αρνάκι)\nΕπόμενο άρθρο Μαγικές βιβλιοπεριπλανήσεις (Μιμή η Νευρική / ΟΙ ΠΟΛΥΧΡΩΜΕΣ ΠΕΡΙΠΕΤΕΙΕΣ – Το κοκαλάκι της τύχης)


Αποκτώντας τις δεξιότητες του μέλλοντος/\nΗ ανθρώπινη παρέμβαση σήμερα σε μια διαδικασία είναι πιο σημαντική από ποτέ. Σήμερα αλλά και στο μέλλον διάφορες δεξιότητες θα επιτρέψουν στους ανθρώπους να βελτιστοποιούν τις αυτοματοποιημένες διαδικασίες.\nΣε κάποιους τομείς, οι άνθρωποι έχουν το πάνω χέρι απέναντι στον αυτοματισμό και δη στα robot. Οι προσωπικές δεξιότητες όπως η δημιουργικότητα, το συναίσθημα, η περιέργεια και η συγγραφή είναι μερικές από τις δεξιότητες που είναι απαραίτητες και ασφαλείς στην μελλοντική αγορά εργασίας.\nΟ επικεφαλής και CEO της ManpowerGroup Jonas Prising αποκαλεί την εποχή που διανύουμε ως Human Age 2.0, όπου οι εταιρίες θα πρέπει να εκπαιδεύσουν το προσωπικό και να προσαρμοστούν στον ταχύτητα εξελισσόμενο κόσμο μας ώστε να παραμείνουν ανταγωνιστικές στην παγκόσμια αγορά. Σε αυτή τη νέα εποχή, υπάρχουν τρόποι να αποκτήσεις τις δεξιότητες του αύριο:\nΈνας τρόπος για να ξεχωρίσεις είναι το να καθιερώσεις τον εαυτό σου ως τον άνθρωπο που παράγει τις καλύτερες και δημιουργικότερες ιδέες. Το να κατεβάζεις ιδέες δεν πρέπει να αποτελεί ένα ακόμα task μέσα στη μέρα σου αλλά μια συνεχόμενη διαδικασία που εξελίσσεις συνεχώς ώστε να δώσεις πλεονέκτημα στον εαυτό σου. Διάβασε αυτό το άρθρο για να μάθεις πως μπορείς να παράγεις αποδοτικότερα ιδέες.\nH Συναισθηματική νοημοσύνη ορίζεται ως η ικανότητα κάποιου να αντιλαμβάνεται τα συναισθήματα ενός τρίτου, να χρησιμοποιεί τα συναισθήματα για να λαμβάνει αποφάσεις και να αντιλαμβάνεται τις επιπτώσεις που μπορούν να έχουν τα συναισθήματα καθώς και να τα διαχειρίζεται. Σε ατομικό επίπεδο η Συναισθηματική νοημοσύνη αποτελεί το μέσο για να κινηθείς ανοδικά. Για τις εταιρίες μπορεί να εδραιώσει την ηγεσία και να βελτιώσει τη συνεργασία μεταξύ των εργαζομένων.\nΗ δίψα σου για γνώση τροφοδοτεί την περιέργεια σου και σου ανοίγει νέους ορίζοντες για να καινοτομήσεις. Βρες μαθήματα online που σε ενδιαφέρουν, πίεσε τον εαυτό σου να δοκιμάσεις κάτι καινούριο. Δοκίμασε να κάνεις διαλογισμό ή ξεκίνησε ακόμα και yoga. Ποια ήταν η τελευταία φορά που επισκέφθηκες ένα μουσείο, μια έκθεση ή έναν ζωολογικό κήπο; Υπάρχουν πολλές ευκαιρίες να μάθεις νέα πράγματα, που θα σε βοηθήσουν να βγάλεις τον καλύτερο σου εαυτό στην εργασία σου και να γίνεις πιο δημιουργικός.\nΌπως με τα πάντα, το να βελτιώσεις τις συγγραφικές σου δεξιότητες, παίρνει χρόνο. Ακόμα και αν δεν είσαι καλός στον να γράφεις, υπάρχουν πολλά εξαιρετικά μαθήματα online που μπορείς να παρακολουθήσεις ακόμα και αν είσαι αρχάριος. Σε κάποια από αυτά μπορείς να θέσεις εσύ τον ρυθμό με τον οποίο θα τα παρακολουθείς, ενώ σε άλλα έχεις ορισμένα χρονικά περιθώρια για να ολοκληρώσεις τις ασκήσεις.\nΑν βρεις τον εαυτό σου να χάνει το ενδιαφέρον του, θα γίνεις πιο μηχανικός στην καθημερινότητα σου, το οποίο σε κάνει να μην ξεχωρίζεις. Ανάδειξε την διαφορετικότητα σου και τις δεξιότητες σου και γίνε αυτός που χρειάζεται η αγορά εργασίας.


Στρασβούργο: Αυτές είναι οι πιο αιματηρές επιθέσεις στη Γαλλία - Ειδήσεις\nNewsit / Κόσμος / Στρασβούργο: Αυτές είναι οι πιο αιματηρές επιθέσεις στη Γαλλία\nΣτρασβούργο: Αυτές είναι οι πιο αιματηρές επιθέσεις στη Γαλλία\nΔημοσιεύθηκε: 12.12.2018 | 11:49\nΤο μακελειό της 11ης Δεκεμβρίου στην χριστουγενιάτικη αγορά του Στρασβούργου, για το οποίο δεν υπάρχει ακόμα ανάληψη ευθύνης, μπήκε στην λίστα με τις πιο αιματηρές επιθέσεις στην Γαλλία από το 2012.\nΗ επίθεση στην χριστουγεννιάτικη αγορά του Στρασβούργου το βράδυ της Τρίτης (11/12/2018), της οποίας ο δράστης διαφεύγει, προκάλεσε τον θάνατο τριών ανθρώπων, τον βαρύ τραυματισμό οκτώ ανθρώπων και τον ελαφρύ τραυματισμό άλλων πέντε.\n“Ο 29χρονος δράστης που έχει φάκελο S (“S” σημαίνει ότι το πρόσωπο αυτό θεωρείται σοβαρή απειλή για την εθνική ασφάλεια), καταζητείται από τις δυνάμεις της τάξης. Σύμφωνα με αστυνομική πηγή, 420 αστυνομικοί επιχειρούν για τον εντοπισμό του δράστη. Ο υφυπουργός Εσωτερικών Λοράν Νουνιές δήλωσε σήμερα ότι ο δράστης δεν είναι σίγουρο ότι βρίσκεται ακόμη στη Γαλλία. Είπε επίσης ότι ακόμη “δεν έχει διαπιστωθεί αν τα κίνητρα του δράστη για την ενέργειά του αυτή ήταν τρομοκρατικά”. Σύμφωνα με τον δήμαρχο του Στρασβούργου Ρολάν Ρις, τα θύματα είναι στην πλειονότητά τους άνδρες, εκ των οποίων ένας Ταϊλανδός τουρίστας. Ορισμένοι πυροβολήθηκαν με μια σφαίρα στο κεφάλι, δήλωσε στο δίκτυο BFMTV. Κανένα παιδί δεν επλήγη από τους πυροβολισμούς.\n12 Μαΐου: Γάλλος 20 ετών γεννημένος στην Τσετσενία επιτίθεται με μαχαίρι εναντίον διερχομένων στη συνοικία Οπερά, στην καρδιά του Παρισιού, κραυγάζοντας «Αλλάχου Άκμπαρ». Σκοτώνει έναν άνθρωπο και τραυματίζει άλλους τέσσερις, πριν πέσει νεκρός από σφαίρες αστυνομικών. Την ευθύνη για την επίθεση αναλαμβάνει η τζιχαντιστική οργάνωση Ισλαμικό Κράτος.\n23 Μαρτίου: Γάλλος μαροκινής καταγωγής κλέβει αυτοκίνητο στην Καρκασόν (νότια) σκοτώνοντας τον επιβάτη και τραυματίζοντας τον οδηγό σοβαρά με πυροβόλο όπλο. Λίγο αργότερα, ανοίγει πυρ εναντίον τεσσάρων αστυνομικών και τραυματίζει έναν. Κατόπιν εισβάλλει σε σούπερ-μάρκετ στην πόλη Τρεμπ, κραυγάζει «Αλλάχου Άκμπαρ», σκοτώνει τον κρεοπώλη κι έναν πελάτη. Ένας αντισυνταγματάρχης της χωροφυλακής, ο Αρνό Μπελτράμ, ο οποίος προσφέρεται να γίνει ο ίδιος όμηρος για να απελευθερωθεί μια γυναίκα, τραυματίζεται θανάσιμα λίγο πριν γίνει επίθεση των ειδικών δυνάμεων. Ο τζιχαντιστής σκοτώνεται στην επιχείρηση της ειδικής Μονάδας Επέμβασης της Γαλλικής Χωροφυλακής, κατά την οποία τραυματίζονται δύο στελέχη της. Την ευθύνη για την επίθεση αναλαμβάνει το ΙΚ.\n1η Οκτωβρίου: 29χρονος Τυνήσιος σκοτώνει δύο κοπέλες μπροστά στον σιδηροδρομικό σταθμό Σεν Σαρλ της Μασσαλίας, κραυγάζοντας «Αλλάχου Άκμπαρ», πριν πέσει νεκρός από σφαίρες ανδρών του στρατού που έχουν αναπτυχθεί στην πόλη στο πλαίσιο της επιχείρησης Sentinelle. Την ευθύνη για την επίθεση αναλαμβάνει το Ισλαμικό Κράτος.\n20 Απριλίου: Αστυνομικός πέφτει νεκρός και δύο συνάδελφοί του τραυματίζονται στη λεωφόρο των Ηλυσίων Πεδίων στο Παρίσι από έναν 39χρονο, σεσημασμένο κακοποιό, ο οποίος κατόπιν σκοτώνεται από πυρά συναδέλφων τους. Την ευθύνη για την ενέργεια αναλαμβάνει το Ισλαμικό Κράτος.\n26 Ιουλίου: ο Ζακ Αμέλ, ιερέας του Σεν-Ετιέν-ντι-Ρουβρέ (βορειοδυτική Γαλλία), σφαγιάζεται μέσα στην εκκλησία του από δύο τζιχαντιστές, οι οποίοι σκοτώνονται κατόπιν από αστυνομικούς. Την ευθύνη αναλαμβάνει το ΙΚ.\n14 Ιουλίου: Τυνήσιος 31 ετών, στο τιμόνι ενός φορτηγού, το ρίχνει πάνω στο πλήθος που έχει συγκεντρωθεί για να παρακολουθήσει το σόου πυροτεχνημάτων για την εθνική εορτή της 14ης Ιουλίου στη Νίκαια, στην Κυανή Ακτή, με αποτέλεσμα να χάσουν τη ζωή τους 86 άνθρωποι και να τραυματιστούν πάνω από 400. Πέφτει νεκρός από πυρά αστυνομικών. Την ευθύνη αναλαμβάνει το ΙΚ.\n13 Ιουνίου: Αστυνομικός στην Μανιανβίλ, κοντά στο Παρίσι, και η σύντροφός του δολοφονούνται μέσα στο σπίτι τους από 25χρονο τζιχαντιστή. Ο δράστης, ο οποίος αναλαμβάνει μέσω Twitter και Facebook την ευθύνη για την ενέργεια εξ ονόματος του Ισλαμικού Κράτους, σκοτώνεται από την ειδική μονάδα Έρευνας, Συνδρομής, Επέμβασης, Αποτροπής (Recherche, Assistance, Intervention, Dissuasion, ή της γαλλικής αστυνομίας.\n13 Νοεμβρίου: Η Γαλλία συγκλονίζεται από τις χειρότερες επιθέσεις στην ιστορία της. Εννέα τζιχαντιστές σκοτώνουν πάνω από 130 ανθρώπους και τραυματίζουν άλλους 350 και πλέον στο Παρίσι, κυρίως στον συναυλιακό χώρο Bataclan (90 νεκροί), στις αυλές πολλών μπαρ και εστιατορίων (39 νεκροί) αλλά και στο Σταντ ντε Φρανς (ένας νεκρός). Το ΙΚ αναλαμβάνει την ευθύνη για την επίθεση που διέπραξαν τζιχαντιστές που επέστρεψαν από τη Συρία.\n26 Ιουνίου: Ένας άνδρας σκοτώνει και αποκεφαλίζει τον εργοδότη του στο Σασιέ (κεντροανατολική Γαλλία) και κατόπιν, ανεμίζοντας ισλαμιστικά λάβαρα, προσπαθεί να ανατινάξει το εργοστάσιο Air Products. Συλλαμβάνεται.\n19 Απριλίου: Αλγερινός φοιτητής συλλαμβάνεται στο Παρίσι καθώς τον βαρύνουν υποψίες για τον φόνο μιας γυναίκας και τον σχεδιασμό τρομοκρατικής ενέργειας εναντίον εκκλησίας στη Βιγζουίφ, παρισινό προάστιο. Είχε στην κατοχή του πολεμικά όπλα και ήταν γνωστός στις γαλλικές μυστικές υπηρεσίες που τον χαρακτήριζαν ριζοσπαστικοποιημένο ισλαμιστή.\n7 – 9 Ιανουαρίου:\nΤα αδέλφια Σερίφ και Σαΐντ Κουασί σκοτώνουν 12 ανθρώπους την 7η Ιανουαρίου στα γραφεία της εβδομαδιαίας σατιρικής εφημερίδας Charlie Hebdo στο Παρίσι. Έπειτα από δύο ημέρες καταδίωξης, σκοτώνονται από πυρά των δυνάμεων επιβολής της τάξης.\nΤην ευθύνη για την επίθεση των αδελφών Κουασί αναλαμβάνει η Αλ Κάιντα στην Αραβική Χερσόνησο ΙΚ.\nΜάρτιος: Την 11η και τη 15η του μήνα, ο Μοαμέντ Μερά σκοτώνει τρεις στρατιωτικούς στην Τουλούζη και στο Μοντομπάν (νότια). Κατόπιν, την 19η Μαρτίου, σκοτώνει τρία παιδιά και έναν εκπαιδευτικό σε εβραϊκό σχολείο στην Τουλούζη. Πέφτει νεκρός από τις σφαίρες αστυνομικών την 22α Μαρτίου, έπειτα από πολιορκία 32 ωρών στο διαμέρισμά του, κατά τη διάρκεια της οποίας περιγράφει τον εαυτό του ως «μαχητή της αλ Κάιντα».\nΕΠΙΘΕΣΕΙΣ ΣΤΗ ΓΑΛΛΙΑ


Καυτές Βραζιλιάνες, caipirinha κι ό,τι άλλο συμβαίνει στα ξενοδοχεία του Rio de Janeiro - ΔΕΥΤΕΡΗ ΜΑΤΙΑ\nΚαυτές Βραζιλιάνες, caipirinha κι ό,τι άλλο συμβαίνει στα ξενοδοχεία του Rio de Janeiro\nAskmen Greece > Ψυχαγωγία > ΔΕΥΤΕΡΗ ΜΑΤΙΑ > Καυτές Βραζιλιάνες, caipirinha κι ό,τι άλλο συμβαίνει στα ξενοδοχεία του Rio de Janeiro\nΤο πραγματικό καρναβάλι διεξάγεται στα love motels της πόλης.\nΠουθενά αλλού στον πλανήτη δε θα βρει κάποιος τόσο εύκολα και τόσο προσιτά το cocktail διασκέδασης-ποτού-σεξ που προσφέρει το Rio de Janeiro κατά τη διάρκεια του περίφημου καρναβαλιού του. Εκεί όπου όλα επιτρέπονται αλλά ταυτόχρονα κρύβουν και κινδύνους. Δεν μιλάμε άλλωστε και για την πιο ασφαλή πόλη του κόσμου.\n> Ποιες πόλεις να επισκεφτείς αν θέλεις να παρτάρεις μέχρι να μην αντέχεις άλλο\nΠάνω στο τελευταίο λοιπόν, υπάρχει μια λύση που αφήνει ικανοποιημένους σχεδόν όλους τους διψασμένους για παράνομες απολαύσεις επισκέπτες. Τα λεγόμενα ως «ξενοδοχεία του έρωτα», που παρέχουν πλήθος ευκολιών και συμφέρουν.\nH ιστορία των love motels της βραζιλιάνικης μεγαλούπολης ξεκινά τη δεκαετία του 1960, όταν αποτελούσαν καταφύγιο για παράνομα ζευγαράκια ή μέρος όπου οι ναυτικοί πήγαιναν με τις πόρνες που «ψώνιζαν» από το δρόμο, κάτι που συνεχίστηκε για αρκετές δεκαετίες. Η αισθητική τους όμως, όπως και οι συνθήκες υγιεινής παρέμεναν σε πολύ χαμηλά standards. Τις δύο τελευταίες όμως, μετά από παρέμβαση της Brazilian Association of Motels (ABMoteis) λόγω της δημοφιλίας που γνώρισε το καρναβάλι της πόλης αλλά και με αφορμή διοργανώσεις όπως το Μουντιάλ του 2014 ή οι Ολυμπιακοί Αγώνες του 2016, σχεδόν το 50% των καταλυμάτων ανακαινίστηκε. Παρέμεινε «βρόμικο» αλλά περισσότερο με την μεταφορική σημασία του όρου.\nΠλέον, υπάρχουν περίπου 300 από αυτά στην ευρύτερη περιοχή του Rio. Την περίοδο του καρναβαλιού η πληρότητά τους είναι ασφαλώς στο 100%, με αρκετά εξ' αυτών να φημολογείται πως έχουν (παράνομες) συμφωνίες με κυκλώματα πορνείας, ώστε να παρέχουν στους επισκέπτες όλα όσα κάνουν μοναδική τη βραζιλιάνικη φιλοξενία.\n«Φυσικά, την περίοδο του καρναβαλιού γίνεται σε αυτή την πόλη περισσότερο σεξ από οπουδήποτε αλλού στον πλανήτη. Υπάρχει περισσότερο ποτό, περισσότερα πάρτι, ευχάριστη διάθεση. Οπότε είναι απολύτως λογικό να συμβαίνει κάτι τέτοιο. Στα motels όμως όλα γίνονται με ασφάλεια. Πολλοί ταξιδιώτες κάνουν σεξ και στο δρόμο. Όμως εκεί έξω τα πράγματα είναι επικίνδυνα: μπορεί να σε συλλάβει η αστυνομία, να σε ληστέψουν ή να σου επιτεθεί κάποιος μεθυσμένος» αναφέρει ιδιοκτήτης ροζ ξενοδοχείου.\nΟι τιμές των δωματίων τους ξεκινούν από τα $45 και μπορεί να φτάσουν και τα $430 ανά διανυκτέρευση. Τα περισσότερα εξ αυτών περιλαμβάνουν king-size κρεβάτια, jacuzzi ή sauna, στύλο pole dancing και μπόλικους καθρέφτες, ενώ μερικά από τα πιο προνομιακά διαθέτουν και βεράντες με θέα τον ωκεανό.\n> Έρχονται σύντομα οι πρώτοι ρομποτικοί οίκοι ανοχής\n«Δεν πουλάμε μόνο διαμονή ή ένα μέρος όπου μπορείς να κάνεις σεξ. Πουλάμε μια ολόκληρη εμπειρία, ένα απαγορευμένο όνειρο» τονίζει ο manager άλλου τέτοιου είδους ξενοδοχείου.


European Best Destinations: Οι 20 καλύτερες χριστουγεννιάτικες αγορές της Ευρώπης για το 2021 (pics) - TRAVEL\nΔευτέρα, 15 Νοεμβρίου 2021 08:32\nEuropean Best Destinations: Οι 20 καλύτερες χριστουγεννιάτικες αγορές της Ευρώπης για το 2021 (pics)\nΟι πόλεις της Ευρώπης φημίζονται για τις χριστουγεννιάτικες αγορές τους, οι οποίες προσφέρουν τους επισκέπτες αξέχαστες εμπειρίες.\nΖεστό κρασί, τοπικές λιχουδιές και πλατείες που μετατρέπονται σε παραμυθένια σκηνικά σε βάζουν με τον καλύτερο τρόπο στην ατμόσφαιρα των Χριστουγέννων.\nΤο European Best Destinations, η ιστοσελίδα για την προώθηση του τουρισμού στην Ευρώπη, έβαλε περισσότερους από 100.000 ταξιδιώτες να επιλέξουν την αγαπημένη τους χριστουγεννιάτικη αγορά. Τα αποτελέσματα κρύβουν εκπλήξεις, αφού περιλαμβάνουν αρκετές λιγότερο γνωστές πόλεις που δεν θα περιμένατε να δείτε σε αυτή τη λίστα.\nΠάμε να δούμε τις καλύτερες χριστουγεννιάτικες αγορές της Ευρώπης για φέτος:\n1. Βασιλεία, Ελβετία\nΗ χριστουγεννιάτικη αγορά που στήνεται στην καλοδιατηρημένη παλιά πόλη, στις Barfüsserplatz και Münsterplatz, θεωρείται η ομορφότερη και μεγαλύτερη της Ελβετίας. Σύμφωνα με την έρευνα της European Best Destinations, είναι και η καλύτερη της Ευρώπης για φέτος. Περίπου εκατό ψηλά πεύκα περιστοιχίζουν τους δρόμους και στέκονται σαν φωτισμένοι φρουροί που δείχνουν το δρόμο στον επισκέπτη.\n3. Πόζναν, Πολωνία\nΤο στολίδι της δυτικής Πολωνίας, το Πόζναν φιλοξενεί μια εορταστική χριστουγεννιάτικη αγορά που απλώνεται ανάμεσα στα αναγεννησιακά κτήρια της πλατείας της Παλιάς Αγοράς της πόλης. Από τις 29 Νοεμβρίου έως τις 23 Δεκεμβρίου, οι επισκέπτες θα έχουν την ευκαιρία να γνωρίσουν μία από τις καλύτερες χριστουγεννιάτικες αγορές της Ευρώπης, σύμφωνα με το European Best Destinations, η οποία περιλαμβάνει και ένα εντυπωσιακό φεστιβάλ γλυπτικής από πάγο.\nΠώς μπορείς να πας στη Βιέννη τα Χριστούγεννα και να μη φύγεις ερωτευμένος μαζί της; Μία από τις πιο γνωστές χριστουγεννιάτικες αγορές της πόλης είναι η παραδοσιακή Vienna Magic of Advent, η οποία μετατρέπει την πλατεία Δημαρχείου σε ένα παραμυθένιο σκηνικό. Τα δέντρα με τα λαμπιόνια γύρω από την πλατεία ακτινοβολούν σαν μια θάλασσα φώτων, ενώ οι γιορτινές μελωδίες, τα λαχταριστά εδέσματα και το ζεστό κρασί, δεν αφήνουν κανέναν δυσαρεστημένο. Μια εμπειρία που σίγουρα αξίζει να ζήσετε έστω μία φορά στη ζωή σας.\n5. Βρυξέλλες, Βέλγιο\n6. Τρίερ, Γερμανία\nΗ χριστουγεννιάτικη αγορά της Δρέσδης θεωρείται μία από τις πιο όμορφες και αυθεντικές της Γερμανίας. Το Striezelmarkt, η παλαιότερη χριστουγεννιάτικη αγορά της Γερμανίας, κλέβει την παράσταση.\nΗ χριστουγεννιάτικη αγορά στο Μάντσεστερ, η μεγαλύτερη και πιο πρωτότυπη της Αγγλίας, προσελκύει περισσότερους από 9 εκατομμύρια επισκέπτες κάθε χρόνο. Περίπου 300 πάγκοι που βρίσκονται σε όλη την πόλη, προσφέρουν λαχταριστές λιχουδιές από όλο τον κόσμο, ποτά και κομψά χειροποίητα δώρα στην καρδιά του πολυσύχναστου κέντρου της πόλης.\n11. Govone, Ιταλία\nΗ χριστουγεννιάτικη αγορά Govone είναι η πιο όμορφη χριστουγεννιάτικη αγορά στην Ιταλία, κοντά στο Τορίνο. Για δεύτερη συνεχή χρονιά κατατάσσετε επίσης στις πιο όμορφες χριστουγεννιάτικες αγορές της Ευρώπης. Το «Magico Paese di Natale» διαδραματίζεται στο μικρό χωριό Govone στους λόφους Langhe-Roero, την περιοχή κρασιού στο Πιεμόντε, ένα μνημείο παγκόσμιας κληρονομιάς της Unesco.\n12. Βίλνιους, Λιθουανία\nΓια 4 συναπτά έτη το Βίλνιους έχει χαρακτηριστεί ως ο προορισμός με το πιο όμορφο χριστουγεννιάτικο δέντρο στην Ευρώπη. Ολόκληρη η πόλη του Βίλνιους είναι στολισμένη με υπέροχα χριστουγεννιάτικα στολίδια, αποτελώντας ένας ξεχωριστό προορισμό για αυτή την εποχή.\n13. Ταλίν, Εσθονία\nΤο Ταλίν, στο οποίο δόθηκε πριν από 2 χρόνια ο τίτλος της πιο όμορφης χριστουγεννιάτικης αγοράς στην Ευρώπη, έχει γίνει ένας προορισμός που πρέπει να επισκεφτείτε τα Χριστούγεννα. Η Χριστουγεννιάτικη Αγορά του Ταλίν ευχαριστεί τους πάντες με τη θαλπωρή, την ιστορική τοποθεσία, τα αιωνόβια κτίρια και τις μακροχρόνιες παραδόσεις.\n14. Μπρυζ, Βέλγιο\nΗ ρομαντική αυτή πόλη έχει μια από τις πιο όμορφες χριστουγεννιάτικες αγορές στην Ευρώπη και είναι σίγουρο ότι θα γοητευτείτε κατά τη διάρκεια της διαμονής σας.\nΜια από τις πιο ρομαντικές πόλεις της Ευρώπης σας περιμένει αυτόν τον χειμώνα. Οι χριστουγεννιάτικες αγορές στην πλατεία της Παλιάς Πόλης στο κέντρο της Πράγας είναι μια καλή αφορμή για να επισκεφτείτε την Τσεχία. Στην καρδιά της πόλης βρίσκεται μια παραδοσιακή τσέχικη αγορά, όπου, σε δεκάδες ξύλινους πάγκους, οι έμποροι προσφέρουν τυπικά χριστουγεννιάτικα είδη, όπως παραδοσιακές τσέχικες μπάλες από γυαλί, προϊόντα από γυάλινα μαργαριτάρια ή άχυρο, κεντημένα στο χέρι τραπεζομάντιλα, ξύλινα παιχνίδια, κόφτες μπισκότων και πολλά άλλα.\n16. Εδιμβούργο, Σκωτία\nΟι παγκοσμίου φήμης χριστουγεννιάτικες γιορτές του Εδιμβούργου θα σκορπίσουν το εορταστικό κέφι σε όλη τη σκωτσέζικη πρωτεύουσα μεταξύ 19 Νοεμβρίου και 1ης Ιανουαρίου 2022. Η εκπληκτική χριστουγεννιάτικη αγορά στο "Το East Princes Street Gardens" θα προσφέρει λιχουδιές για όλους.\n17. Ρότενμπουργκ ομπ ντερ Τάουμπερ, Γερμανία\nΗ χριστουγεννιάτικη αγορά Rothenburg ob der Tauber είναι μια από τις καλύτερες χριστουγεννιάτικες αγορές στη Γερμανία και πιθανώς μια από τις πιο ρομαντικές και αυθεντικές. Ό,τι επιθυμεί η καρδιά σας μπορεί να το βρει σε αυτή τη γοητευτική αγορά, από παραδοσιακά χριστουγεννιάτικα γλυκά μέχρι ζεστό κρασί.\n18. Νυρεμβέργη, Γερμανία\nΤο δελεαστικό άρωμα από μελόψωμο, ζεστό κρασί και ψητά λουκάνικα θα σας κερδίσει στο Christkindlesmarkt της Νυρεμβέργης. Οι 180 ξύλινοι πάγκοι, διακοσμημένοι με κόκκινο και λευκό χρώμα προσφέρουν παραδοσιακά είδη, όπως χειροποίητα χριστουγεννιάτικα στολίδια και γαστρονομικές λιχουδιές.\n19. Μπαθ, Αγγλία\nΕνώ το Μάντσεστερ θεωρείται μια από τις μεγαλύτερες χριστουγεννιάτικες αγορές του Ηνωμένου Βασιλείου, το Bath θεωρείται συχνά μια από τις καλύτερες. Η 18ήμερη χριστουγεννιάτικη αγορά είναι η μεγαλύτερη εκδήλωση χριστουγεννιάτικων αγορών στη Νοτιοδυτική Αγγλία και αποτελείται από περισσότερα από 170 όμορφα διακοσμημένα ξύλινα σαλέ στην καρδιά του Μνημείου Παγκόσμιας Κληρονομιάς του Bath.\n20. Μάλαγα, Ισπανία\nΚατατάσσεται ανάμεσα στις πιο ηλιόλουστες χριστουγεννιάτικες αγορές στην Ευρώπη. Η Μάλαγα είναι ένας προορισμός που πρέπει να δείτε τα Χριστούγεννα. Για τις επόμενες διακοπές των Χριστουγέννων, ξεχάστε το χιόνι και το κρύο. Αντί να κάνετε πατινάζ σε μια παγωμένη λίμνη, κολυμπήστε στη Μεσόγειο.\nΠερισσότερα σε αυτή την κατηγορία: « Κολοσσαίο: Το γιγάντιο αμφιθέατρο της Ρώμης (Βίντεο) Sun City: Το «διαμάντι» του Γιοχάνεσμπουργκ (Βίντεο) »\nΛάθη που κάνουμε όταν φτιάχνουμε την βαλίτσα μας - Ειδικοί εξηγούν\nΤο να πηγαίνουμε διακοπές είναι ευχάριστο και χαλαρωτικό, εν αντιθέσει με τη διαδικασία…


Παιχνίδι έξοδος Isol8 σε απευθείας σύνδεση. Παίξτε για δωρεάν\nΠαιχνίδια σε απευθείας σύνδεση Παιχνίδια για τα παιδιά Παιχνίδια λογικής Παιχνίδια Περιπέτειας Puzzle Δράση Έξοδος από το δωμάτιο Σημείο Οθόνη αφής HTML5 Android\nΣήμερα θέλουμε να σας παρουσιάσουμε το παιχνίδι Έξοδος Isol8. Σε αυτό νηστεύουμε προς τα εμπρός για το απώτερο μέλλον, όταν η ανθρωπότητα βγήκε σε ανοιχτό χώρο και γρήγορα να κατακτήσει. Κατά τη διάρκεια πέταξε όλες τις εκτάσεις των ερευνητικών ομάδων χώρου, ο οποίος αναζήτησε στα βάθη του σύμπαντος πλανήτες είναι κατάλληλα για τη ζωή. Δεδομένου ότι η μία από αυτές τις ομάδες ανακάλυψε το μυστηριώδες σταθμό που διολισθήσει σε τροχιά ενός πλανήτη. Μπορείτε αποφάσισε να την στείλουν σε ότι έχετε εξετάσει και να διερευνηθεί αυτό. Έχετε προσγειώθηκε και πήρε στην πύλη του σταθμού. Τώρα θα πρέπει να εξετάσει προσεκτικά. Όπως μπορείτε να δείτε μέρος του κτιρίου και τα δωμάτια είναι κρυμμένο από την άποψη σας, και τι θα πρέπει να προχωρήσουμε περαιτέρω θα πρέπει να ανοίξετε την πόρτα. Αυτό θα βοηθήσει να είστε διακόπτες κυκλώματος που σημειώνονται με κόκκινο σταυρό στο χάρτη. Από τη στιγμή που θα πάτε και κάντε κλικ πάνω τους για να ανοίξει την πόρτα. Σε ορισμένες περιοχές, θα πρέπει να ιδρώνουν για να ανοίξει την πόρτα, επειδή οι διακόπτες κυκλώματος μπορεί να είναι σε δυσπρόσιτα σημεία. Για να έχετε πρόσβαση σε αυτά θα πρέπει να κινηθούν διάφορα αντικείμενα. Σημαντική σημείωση το μέγεθος του δωματίου, διότι, εάν μετακινήσετε το στοιχείο δεν υπάρχει, τότε χάνετε το επίπεδο. Game Έξοδος Isol8 αρκετά συναρπαστικό και θα αναπτύξει την προσοχή σας και τη λογική σκέψη. Παίζοντας Exit Isol8 στην ιστοσελίδα μας θα είναι στην ευχάριστη θέση να περάσουν τον ελεύθερο χρόνο τους.


Πρώτη Δημοσίευση:\tΠαρασκευή, 12. 07. 2019 - 21:12\nΣυγκεκριμένα το Συμβούλιο της Ευρώπης την ανήρτησε στην ηλεκτρονική του πλατφόρμα για την προώθηση και την προστασία της Δημοσιογραφίας και της προσωπικής ασφάλειας των Δημοσιογράφων.\nΣτις 4 Ιουλίου 2019, η εβδομαδιαία ελληνική εφημερίδα Athens Voice δέχθηκε επίθεση από την αναρχική ομάδα Ρουβίκωνας, στην πρωτεύουσα της Ελλάδας. Σύμφωνα με δημοσιεύματα των μέσων μαζικής ενημέρωσης 15 περίπου επιδρομείς χρησιμοποιώντας λοστούς έσπασαν έπιπλα και εξοπλισμό και πέταξαν μαύρη μπογιά στους τοίχους των γραφείων της εφημερίδας.\nΗ αναρχική ομάδα Ρουβίκωνας ανέλαβε την ευθύνη για την επίθεση στο διαδίκτυο, δηλώνοντας ότι έγινε λόγω ενός αμφιλεγόμενου σχόλιου στα κοινωνικά μέσα, που αναρτήθηκε στην ηλεκτρονική έκδοση της εφημερίδας και αφορούσε το θάνατο μιας γυναίκας αρμενικής καταγωγής, η οποία τραυματίστηκε θανάσιμα όταν προσπάθησε να αποφύγει τον έλεγχο της άδειας παραμονής και εργασίας της.\nΠριν από πέντε χρόνια, τα γραφεία της Athens Voice υπέστησαν μεγάλες ζημιές, όταν η εφημερίδα δέχθηκε εμπρηστική επίθεση.»\nΠερισσότερα σε αυτή την κατηγορία: « Τι σκέφτεται ο Μητσοτάκης για την ΕΡΤ; Ο Τύπος του Σαββάτου »


Ο Μπουτάρης φεύγει, οι μπουτάρες έρχονται\nbyIaTriDis - Τρίτη, Δεκεμβρίου 04, 2018 0 Σχόλια\nΗ Κατερίνα Νοτοπούλου, υποψήφια δήμαρχος με την στήριξη του ΣΥΡΙΖΑ.\nΗ 30χρονη Υπουργός Μακεδονίας-Θράκης στον δρόμο για την δημαρχία Θεσσαλονίκης.\nΕίναι νέα, ωραία και είναι από την κορυφή μέχρι τα νύχια ΣΥΡΙΖΑ. Από το Πρωθυπουργικό γραφείο που χωρίς λόγο άνοιξε στην Θεσσαλονίκη μόνο για την πάρτη της, κατευθείαν στο υπουργείο Μακεδονίας-Θράκης, άλλο ένα άχρηστο γραφείο, και μετά ολοταχώς για δήμαρχος Θεσσαλονίκης.\nΟύτε καφετζού να ήμουν, αλλά την βλέπω σύντομα περιφερειάρχη και οσονούπω θα λάβει το δαχτυλίδι διαδοχής της προεδρίας τους κόμματος, από τον Αλέξη μας και κατόπιν να σπάσει το ρεκόρ νεότερου Πρωθυπουργού και μάλιστα γυναίκας.\nΘα μου πείτε κάποιοι οτι προτρέχω, αλλά οταν το νινί σέρνει καράβι όλα γίνονται. Και δεν υποννοώ οτι κάτι τρέχει με τον Τσίπρα.\nΠου μπορεί βέβαια, για να παραφράσω ένα γαλλικό ρητό πως στην πολιτική και στον έρωτα όλα επιτρέπονται.\nΣτα κρεβάτια τους δεν βρίσκομαι οπότε δεν παίρνω όρκο. Άλλο νινί, αλλουνού καράβι σέρνει (και μάλιστα μιλφονινί) και τα απόνερα αναγκαστικώς παρασέρνουν τον αρχηγό ή έστω αυτόν που φαίνεται για αρχηγός.\nΤα ξεχάσατε μωρέ;;; Ήθελα να ήξερα αυτός που είπε οτι ο Ελληνικός λαός και μνήμη έχει και κρίση από που το κατάλαβε... Τέλος πάντων, μνήμη χρυσόψαρου έχουμε και λιγότερη μη σου πω...\nΑυτή ντε δεν είναι η κόρη, της γκόμενας, του πατέρα του Παππά;;; Γενεές 14 που λένε, αυτό! Τον οποίο πατέρα διόρισε ο γιος, πρόεδρο στον ΟΑΣΘ.\nΘα έρθει τώρα και η στεπ ντοτερ να καταλάβει τον Δήμο κάνοντας την Θεσσαλονίκη ένα συριζαϊκό φρούριο απέναντι στις ορδές των τρελαμένων Μακεδονολατρών που θέλουν την Μακεδονία αποκλειστικά και μόνο Ελληνική. Έτσι έχει φέρει τα πάνω κάτω η πρώτη φορά αριστερά.\nΈσκισε τα μνημόνια, κατάργησε τον ΕΝΦΙΑ, επανέφερε τους κατώτερους μισθούς και έφερε γκομενάκια στην πολιτική. Έκανε το άσπρο, μαύρο, το αληθές, ψευδές και τούμπαλιν και βάλθηκε τώρα να κάνει τον Βορρά, Νότο...\n(quiz: βρες τι από τα παραπάνω έγινε στ'αλήθεια και κέρδισε φιλάκι από το Κατερινάκι)\nΝότο-πούλου, σύνθετη λέξη με πολλές ερμηνείες σύμφωνα με το γελοιογραφικό λεξικό IaTriDis.\nΠαραθέτει και ασπρόμαυρη γελοιογραφία ντοκουμέντο εξηγώντας γιατί είναι ατυχής η συγκεκριμένη επιλογή.\nΟ Μπουτάρης φεύγει, οι μπουτάρες έρχονται... Μιλφούδες, νινιά, στεπ ντοτερς, ΣΥΡΙΖΑπορν το έκανα πάλι το μπλογκ ή πορνΣΥΡΙΖΑ αναλόγως ποιο από τα δύο παρακολουθείτε. Με πιάσατε πονηρούληδες ε;;;\nΠότε είπαμε είναι οι εκλογές;;;\ntags: Ο Τσίπρας "τσεκάρει" την Νοτοπούλου, Νοτοπούλου: Δεν δούλεψα ως καθαρίστρια αλλά στο περίπτερο, Νοτοπούλου - Παραλαβή Υπουργείου Μακεδονίας Θράκης, Είναι το «καινούργιο» η Κατερίνα Νοτοπούλου; Ποιά είναι η 30χρονη Κατερίνα Νοτοπούλου, Κατερίνα Νοτοπούλου: Ποια η 30χρονη νέα υφυπουργός, Ο Μπουτάρης φεύγει, η Νοτοπούλου έρχεται, Τα χίλια πρόσωπα της Κατερίνας Νοτοπούλου, Το αποκαλυπτικό σταυροπόδι της Νοτοπούλου, Κόκκινο κραγιόν και μαύρη δαντέλα: Η εμφάνιση της Νοτοπούλου, «Μάγεψε» η Κατερίνα Νοτοπούλου στο Βελλίδειο με μαύρο δαντελωτό, Νοτοπούλου : Επιλογή ΣΥΡΙΖΑ για το Δήμο Θεσσαλονίκης, ΝΟΤΟΠΟΥΛΟΥ Η ΕΚΛΕΚΤΗ ΤΟΥ ΣΥΡΙΖΑ για τον δήμο Θεσσαλονίκης, Νοτοπούλου: Από την κομματική πρόσληψη… στο υπουργείο, ασπρόμαυρη γελοιογραφία, γελοιογραφίες, γελοιογράφος, Πάνος Ιατρίδης, IaTriDis\n2018 Γελοιογραφίες εγχώρια πολιτική Νοτοπούλου πρόσωπα geloiografies


Υπηρεσίες - Patras Flyer\nΗ Patras Flyer προσφέρει ολοκληρωμένες υπηρεσίες έντυπης και ηλεκτρονικής προβολής και διαφήμισης που ανταποκρίνονται στις σύγχρονες ανάγκες και τις ιδιαιτερότητες κάθε επιχείρησης και κάθε κλάδου, εξασφαλίζοντας για τους πελάτες της σημαντικό ανταγωνιστικό πλεονέκτημα. Εξυπηρετούμε άμεσα και υπεύθυνα επιχειρήσεις στην Πάτρα καθώς και σε ολόκληρη τη Δυτική Ελλάδα.\nΑποτελεί την πλέον αποτελεσματική μέθοδο προβολής και διαφήμισης προϊόντων και επιχειρήσεων σε ευρεία κλίμακα. Σας παρέχει τη δυνατότητα απευθείας τοποθέτησης του διαφημιστικού υλικού στα σημεία που σας ενδιαφέρουν, εξασφαλίζοντας άμεσα αποτελέσματα για την επιχείρησή σας. Το έμπειρο και εξειδικευμένο προσωπικό μας θα μεταφέρει το μήνυμά σας απευθείας στο καταναλωτικό κοινό που στοχεύετε!\n(Διανομή σε γραμματοκιβώτια – Εισόδους πολυκατοικιών & διαμερισμάτων – Καταστήματα)\nΗ διανομή των φυλλαδίων της επιχείρησή σας πόρτα-πόρτα σας επιτρέπει τη σωστή στόχευση του καταναλωτικού κοινού που σας ενδιαφέρει από γεωγραφική άποψη. Αυτό, σε συνδυασμό με τη σημαντική ευελιξία που σας προσφέρουν τα έντυπα ως προς το μέγεθος και το σχήμα τους καθώς και ως προς το κόστος τους (που είναι ούτως ή άλλως χαμηλό), μπορούν να «περάσουν» το μήνυμα που επιθυμείτε στους κατάλληλους παραλήπτες.\nΑναλαμβάνουμε την επικόλληση αφισών, δίνοντας ώθηση στην αναγνωρισιμότητα της επιχείρησης και των προϊόντων σας.\n(Υπηρεσίες προώθησης προϊόντων και υπηρεσιών)\nΤο promotion συμβάλλει με άμεσο και αποτελεσματικό τρόπο στην αύξηση των πωλήσεων, ενώ λειτουργεί ενισχυτικά ως προς την αναγνωρισιμότητα του brand και την επιλογή του από τους καταναλωτές\nΤρόποι διαχείρισης της διαφημιστικής σας καμπάνιας\nΑριθμός Εντύπων: Σας ενημερώνουμε για τον ακριβή αριθμό των εντύπων/πόρτες σε κάθε περιοχή, με βάση την απογραφή του 2011, ώστε να γνωρίζετε πόσο διαφημιστικό υλικό θα χρειαστείτε για την διανομή σας.\nΔιανομή – Εγγύηση Σωστής Λειτουργίας: Εγγυόμαστε για τη σωστή και ολοκληρωμένη διανομή των φυλλαδίων σας στις περιοχές που έχετε επιλέξει. Το άρτια εκπαιδευμένο προσωπικό μας, που απαρτίζεται από ενήλικες, νόμιμους κατοίκους Ελλάδας, θα μεταφέρει τα έντυπά σας με εγγύηση στους καταναλωτές .Οι ομάδες μας εποπτεύονται καθ’ όλη την διάρκεια της διανομής από supervisors.\nΠαράδοση Χάρτη Κάλυψης: Μετά το πέρας κάθε διανομής σας δίνουμε χάρτη με την κάλυψη κάθε περιοχής όπου μοιράσαμε το διαφημιστικό σας υλικό.\nΤο δημιουργικό τμήμα της εταιρείας μας αναλαμβάνει τον σχεδιασμό των εντύπων σας με έξυπνες και πρωτότυπες ιδέες που θα «τραβήξουν»\nτο βλέμμα του καταναλωτή και θα «περάσουν» με τον ιδανικό τρόπο το δικό σας μήνυμα.\nΔημιουργία Μακέτας - Λογότυπου - Εταιρικής ταυτότητας\nΑναλαμβάνουμε το σχεδιασμό του λογοτύπου και της εταιρικής ταυτότητας της επιχείρησής σας, αναδεικνύοντας μέσα από το σχέδιο, τα χρώματα και τη γραμματοσειρά το ύφος και τη φιλοσοφία της.\nPrinting Services – Ψηφιακές Εκτυπώσεις – Offset Printing\nΑναλαμβάνουμε ψηφιακές εκτυπώσεις σε συνεργασία με ένα από τα μεγαλύτερα τυπογραφεία της Πάτρας, προσφέροντάς σας τις βέλτιστες δυνατές παροχές για τη δημιουργία και την εκτύπωση των εντύπων σας.


Το πλάνο της επιστροφής του Πρίγιοβιτς\nΗ φτωχή επιθετική παρουσία του ΠΑΟΚ στον πρώτο ημιτελικό με τον Παναθηναϊκό φανέρωσε την αισθητή απουσία του Αλεξάνταρ Πρίγιοβιτς.\nΠαρότι οι περισσότεροι περίμεναν τον Σέρβο φορ απλά να συνοδέψει την ασπρόμαυρη αποστολή στη Λεωφόρο, ο Βλάνταν Ίβιτς τον συμπεριέλαβε στην τελική 18αδα για τον αγώνα με το «τριφύλλι».\nΗ κίνηση αυτή έγινε από τον Σέρβο κόουτς ώστε ο υψηλόσωμος φορ να μπει στο κλίμα των ημιτελικών και να δει δια ζώσης τους παίκτες που θα αντιμετωπίσει και ο ίδιος δύο εβδομάδες αργότερα στην Τούμπα.\nΑν και ο Ιβιτς σκέφτηκε να τον ρίξει στη μάχη - εξ' ου και η παρουσία του στην αποστολή - τελικά πρυτάνευσε η λογική καθώς νέος τραυματισμός στο ίδιο σημείο, μπορεί να σήμαινε απουσία του 26χρονου φορ από τους αγωνιστικούς χώρους για 4 μήνες. Θα έχανε, δηλαδή, ολόκληρη την καλοκαιρινή προετοιμασία, κάτι που κανείς στον ΠΑΟΚ δεν ήθελε καν να σκεφτεί.\nΕτσι ο «Πρίγιο» έμεινε στον πάγκο όμως αντιλήφθηκε, πάντως, πόσο πολύ ποντάρουν όλοι σ' αυτόν ενόψει της ρεβάνς. Είναι τέτοια η σημασία που δίνεται στην παρουσία του που μέσα σ' όλα όσα έχουν λεχθεί από το βράδυ της Μεγάλης Τετάρτης και έπειτα, έχει ακουστεί και η εξής ατάκα: «Ο Παναθηναϊκός έχει τον Μπεργκ, εμείς όμως έχουμε τον Πρίγιοβιτς και μπορεί μας οδηγήσει στην ανατροπή του 2-0 και την πρόκριση στον τελικό».\nΟι προπονήσεις του ΠΑΟΚ ξεκινούν και πάλι από σήμερα Δευτέρα (17/4) ενόψει της κυριακάτικης (23/4) αναμέτρησης με τον Πλατανιά στα Χανιά. Σε αυτήν, ο Πρίγιοβιτς αναμένεται να πάρει τα πρώτα του λεπτά συμμετοχής μετά τον τραυματισμό του ώστε να να βρει και πάλι τα πατήματά του, ώστε να είναι πανέτοιμος να σηκώσει στις πλάτες του τον Δικέφαλο στην προσπάθεια για την μεγάλη ανατροπή στη ρεβάνς της Τούμπας.


300 θέσεις αναπληρωτών για να καλύψουν κενά εκπαιδευτικών που αδυνατούν να διδάξουν για λόγους που σχετίζονται με τον Κορωνοϊό\nΤην πρόσληψη 300 αναπληρωτών εκπαιδευτικών Πρωτοβάθμιας και Δευτεροβάθμιας Εκπαίδευσης και μελών Ειδικού Εκπαιδευτικού Προσωπικού και Ειδικού Βοηθητικού Προσωπικού ανά κλάδο, ειδικότητα και βαθμίδα Εκπαίδευσης, σχολικού έτους 2021- 2022, σύμφωνα με τις διατάξεις του άρθρου 111 του ν. 4821/2021,προβλέπει Κοινή Υπουργική Απόφαση η οποια δημοσιεύθηκε στην Εφημερίδα της Κυβέρνησης.\nΤο άρθρο 111 του ν. 4821/2021,προβλέπει τα εξής:\n1. Κατά το διδακτικό έτος 2021-2022, οι υποψήφιοι του άρθρου 63 του ν. 4589/2019 (Α' 13) δύνανται να προσλαμβάνονται και ως προσωρινοί αναπληρωτές πλήρους ή μειωμένου ωραρίου με συμβάσεις εργασίας ιδιωτικού δικαίου τρίμηνης διάρκειας, προκειμένου να καλυφθούν λειτουργικές ανάγκες της Πρωτοβάθμιας και της Δευτεροβάθμιας εκπαίδευσης, σε περίπτωση που μόνιμοι εκπαιδευτικοί ή προσωρινοί αναπληρωτές εκπαιδευτικοί ή μέλη Ειδικού Εκπαιδευτικού Προσωπικού (Ε.Ε.Π.) και Ειδικού Βοηθητικού Προσωπικού (Ε.Β.Π.) της δημόσιας εκπαίδευσης αδυνατούν, για λόγο συναφή με τη διάγνωση, μετάδοση και διασπορά του κορωνοϊού COVID-19, να παρέχουν διδακτικό ή υποστηρικτικό έργο ή δεν προσκομίζουν Ψηφιακό Πιστοποιητικό COVID-19 της Ε.Ε. (EU Digital COVID Certificate EUDCC) του Κανονισμού (ΕΕ) 2021/953 του Ευρωπαϊκού Κοινοβουλίου και του Συμβουλίου της 14ης Ιουνίου 2021 και του άρθρου πρώτου της από 30.5.2021 Πράξης Νομοθετικού Περιεχομένου (Α' 87), η οποία κυρώθηκε με το άρθρο 1 του ν. 4806/2021 (Α' 95) με πληροφορίες σχετικά με την κατάσταση του φυσικού προσώπου - κατόχου του όσον αφορά στον εμβολιασμό ή στη νόσηση από τον κορωνοϊό COVID-19, ή βεβαίωση εμβολιασμού της παρ. 5 του άρθρου 55 του ν. 4764/2020 (Α' 256), ή βεβαίωση θετικού διαγνωστικού ελέγχου της παρ. 1 του άρθρου 5 της υπ' αρ. 2650/10.4.2020 (Β' 1298) κοινής απόφασης των Υπουργών Υγείας και Επικρατείας, όπως εκάστοτε ισχύει, ή ισοδύναμο πιστοποιητικό ή βεβαίωση τρίτης χώρας ή βεβαίωση αρνητικού εργαστηριακού διαγνωστικού ελέγχου νόσησης (rapid test ή PCR test), η οποία εκδίδεται είτε μέσω της Ενιαίας Ψηφιακής Πύλης της Δημόσιας Διοίκησης (gov.gr-ΕΨΠ), είτε από τον ιδιωτικό φορέα που επιλέγεται με δική τους επιβάρυνση. Οι συμβάσεις του πρώτου εδαφίου δύνανται να ανανεώνονται για ισόχρονη διάρκεια, με συμφωνία του προσωρινού αναπληρωτή ή μέλους Ε.Ε.Π. - Ε.Β.Π., εφόσον κατά την αυτοδίκαιη λήξη τους εξακολουθεί να υφίσταται η ανάγκη κάλυψης του κενού, για το οποίο διενεργήθηκε η πρόσληψη. Κατά την κατάρτιση της σύμβασης εργασίας, καθώς και κατά την ανανέωσή της, το ελληνικό Δημόσιο εκπροσωπείται από τον Διευθυντή Εκπαίδευσης, στην αρμοδιότητα του οποίου υπάγεται η περιοχή πρόσληψης του προηγούμενου εδαφίου. Με απόφαση του Υπουργού Παιδείας και Θρησκευμάτων μπορεί να καθορίζεται κάθε θέμα σχετικό με τους όρους της παροχής της υπηρεσίας του προσωπικού της παρούσας, ιδίως για την παροχή τηλεκπαίδευσης, καθώς και κάθε ειδικότερο θέμα για την εφαρμογή της.\nΟι 300 θέσεις\nΕάν, μετά τις προσλήψεις των υποψηφίων του κλάδου ΠΕ 79.01, παραμένουν ακάλυπτα λειτουργικά κενά, δύνανται να προσλαμβάνονται, σε σχολικές μονάδες της Πρωτοβάθμιας και της Δευτεροβάθμιας Εκπαίδευσης, εκπαιδευτικοί του κλάδου ΤΕ16.


Βασικοί πυλώνες της ισχυρής μας σχέσης ασφάλεια και οικονομία | Liberal.gr\nΠαρασκευή 25 Οκτωβρίου 2019, 12:35\nΒασικοί πυλώνες της ισχυρής μας σχέσης ασφάλεια και οικονομία\nΟ νέος πρέσβης του Ισραήλ στην Ελλάδα, Γιόσι Αμράνι, τονίζει στη συνέντευξη που παραχώρησε στον «Φιλελεύθερο» πως οι σχέσεις της Ελλάδας και του Ισραήλ βρίσκονται στο καλύτερο σημείο που έχουν υπάρξει τα τελευταία 70 χρόνια, αλλά μπορούν ακόμα να γίνουν πολλά.\nΌπως επισημαίνει, η εθνική ασφάλεια της Ελλάδας, του Ισραήλ και της Κυπριακής Δημοκρατίας υπηρετείται καλύτερα μέσα από τη στενή συνεργασία των τριών κρατών. Ο Γιόσι Αμράνι υπογραμμίζει πως το Ισραήλ στηρίζει την κατασκευή του αγωγού EastMed και καθιστά σαφές πως μόνο με την αποχώρηση των τουρκικών και ιρανικών δυνάμεων από το συριακό έδαφος μπορεί να επανέλθει η ομαλότητα στη Συρία.\nΣυνέντευξη στην Οντίν Λιναδάτου\n- H Ελλάδα και το Ισραήλ έχουν αυτή τη στιγμή μια πολύ καλή σχέση, μια στενή συνεργασία. Πιστεύετε πως υπάρχουν περιθώρια βελτίωσης;\nΑν υπάρχει κάτι για το οποίο είμαι βέβαιος, είναι για τη σχέση ανάμεσα στο Ισραήλ και την Ελλάδα, για την τριμερή συνεργασία ανάμεσα στην Ελλάδα, το Ισραήλ και την Κύπρο και για το γεγονός πως έχουμε κατανοήσει ότι είμαστε πολύ πιο δυνατοί και η εθνική μας ασφάλεια υπηρετείται καλύτερα απ'' αυτή τη σχέση. Δεν έχουμε φτάσει ακόμα στην κορύφωση αυτής της σχέσης. Τα τελευταία χρόνια εργαζόμαστε για να χτίσουμε τη σχέση αυτή ανάμεσα στις δύο χώρες. Η Ελλάδα έχει νέα κυβέρνηση, θα υπάρξει νέα κυβέρνηση στο Ισραήλ και θα έχουμε κάποιες πολιτικές εξελίξεις, αλλά αυτά για τα οποία είμαι σίγουρος πως δεν θα αλλάξουν, είναι οι γεωπολιτικές πραγματικότητες, οι γεωπολιτικές προκλήσεις και οι γείτονές μας. Αυτή η γειτονιά, αυτή η πραγματικότητα είναι καίριας σημασίας για να καταλάβει κανείς τις σχέσεις ανάμεσα στις χώρες και τη σημασία αυτών των σχέσεων για την επίτευξη των εθνικών στόχων.\nΓι'' αυτό και είμαι πεπεισμένος ότι οι σχέσεις μας θα γίνονται πιο στενές, πιο δυνατές όσο περνά ο χρόνος. Ακόμα δεν έχουμε εξαντλήσει τις δυνατότητές μας. Πιστεύω πως υπάρχει χώρος και για περαιτέρω συνεργασίες και κοιτάξτε τι γίνεται στην περιοχή, στη γειτονιά μας, τις τελευταίες εβδομάδες. Αυτά απαιτούν συντονισμό και αμοιβαίες προσπάθειες για να διασφαλίσουμε ότι δεν τίθενται σε κίνδυνο τα συμφέροντα των δύο χωρών μας.\n- Αναφέρεστε προφανώς στις τελευταίες εξελίξεις με την Τουρκία και την επιθετική πολιτική που ακολουθεί στη Συρία, αλλά και απέναντι στην Κύπρο με την παραβίαση της Αποκλειστικής Οικονομικής Ζώνης της Μεγαλονήσου...\nΠαρακολουθούμε στενά τις εξελίξεις, όπως και οι άλλες χώρες. Πρέπει να δούμε τι θα γίνει στη Συρία, τι θα προκύψει από τις στρατιωτικές επιχειρήσεις της Τουρκίας στη βορειοανατολική Συρία. Γίνονται συζητήσεις για μια συγκεκριμένη εκεχειρία, γίνονται συζητήσεις για μια συγκεκριμένη ρωσική συμφωνία και ίσως έχει εξαντληθεί ο χρόνος των επιχειρήσεων και είμαστε κοντά στο τέλος της στρατιωτικής επέμβασης. Πιστεύω ότι πρέπει να γίνει σεβαστό το διεθνές δίκαιο και να θυμόμαστε πως η εδαφική κυριαρχία ενός κράτους είναι σημαντική. Η Συρία είναι ένας σημαντικός πρωταγωνιστής, μία σημαντική χώρα στη Μέση Ανατολή και η σταθερότητά της είναι καίριας σημασίας για τη Μέση Ανατολή και την Ευρώπη. Πρέπει να επαναφέρουμε τη σταθερότητα στη Συρία και για να συμβεί αυτό, είναι απαραίτητη η απόσυρση των ξένων δυνάμεων απ'' αυτή τη χώρα, έτσι ώστε ο συριακός λαός να μπορέσει να εκφραστεί ελεύθερα.\nΞέρω πως χρησιμοποιώ κάποιες διπλωματικές εκφράσεις και κάποια κλισέ, αλλά η κυριαρχία της Συρίας και η εδαφική της ακεραιότητα είναι ύψιστης σημασίας για την περιοχή.\n- Βλέπουμε ακόμα πως η Τουρκία συνεχίζει να παραβιάζει και την ΑΟΖ της Κύπρου. Τι πιστεύετε πως πρέπει να γίνει και μέσα στο πλαίσιο της συνεργασίας Ελλάδας, Κύπρου, Ισραήλ και Αιγύπτου;\nΗ συνεργασία μας είναι σημαντική, αλλά δεν σημαίνει πως αποκλείουμε κάποιον ή είμαστε εναντίον κάποιου.\nΗ συνεργασία μας υπηρετεί τα δικά μας και τα περιφερειακά συμφέροντα. Και πιστεύω ότι αυτή η συνεργασία, το τρίγωνο συν μία χώρα ή το τρίγωνο μόνο Ισραήλ, Κύπρος και Ελλάδα συν τις Ηνωμένες Πολιτείες και η συνεργασία με την Αίγυπτο αποτελούν πρότυπο για τις συνεργασίες του μέλλοντος. Πιστεύω πως μέσα από τις υποδομές, τις οικονομικές επενδύσεις, μέσα από την οικονομική συνεργασία των κρατών εξυπηρετούμε τους εθνικούς μας στόχους για το μέλλον και αυτό μπορεί να αποτελέσει τo πλαίσιο ενός σχεδίου για μία περιφερειακή συνύπαρξη, να αποτελέσει το μοντέλο για την ειρηνική συνύπαρξη, για τη σταθερότητα.\nΟσο για την τουρκική συμπεριφορά στην Κυπριακή ΑΟΖ, θα σας έλεγα να προσέξετε τη δήλωση που έκανε, το τουίτ που έκανε ο συνάδελφος Ισραηλινός πρέσβης στη Λευκωσία. Το μήνυμα που έστειλε είναι σημαντικό και εκφράζει απόλυτα τη θέση του Ισραήλ. Στεκόμαστε στο πλευρό των φίλων μας και πιστεύουμε στον σεβασμό του διεθνούς δικαίου.\n- Θα ήθελα να επανέλθω στη συνεργασία του Ισραήλ με την Ελλάδα. Είπατε ότι μπορούν πολλά ακόμα να γίνουν, σε ποιους τομείς πιστεύετε πως μπορεί να επεκταθεί και άλλο η συνεργασία Αθήνας και Τελ Αβίβ;\nΚατά τη γνώμη μου, στις διεθνείς σχέσεις υπάρχουν τέσσερις πυλώνες τους οποίους μπορεί κανείς να έχει ως βάση συνεργασίας. Εχουμε μία πολύ δυνατή στρατιωτική συνεργασία που μπορεί να εμπλουτιστεί, υπάρχουν και άλλα που μπορούν να γίνουν στο στρατιωτικό σκέλος, κοινές ασκήσεις, ανταλλαγή τεχνογνωσίας και συντονισμένες κινήσεις για την ανάπτυξη της στρατιωτικής βιομηχανίας. Πιστεύω πως και η συνεργασία σε ζήτημα στρατηγικής είναι πολύ σημαντική και πρέπει να την επεκτείνουμε και να ανταλλάξουμε απόψεις για το πώς βλέπουμε το μέλλον των χωρών μας στην περιοχή.\nΥπάρχει ο τομέας της οικονομίας, που είναι τεράστιος και πρέπει να δουλευτεί πολύ σκληρά. Έχουμε κάνει την αρχή, αλλά πρέπει να προχωρήσουμε περισσότερο, πέρα από την επιχείρηση αξιοποίησης ακινήτων, να προχωρήσουμε σε κοινά ερευνητικά προγράμματα και κυρίως να συνεργαστούμε σε έργα υποδομής. Δεν είμαστε μακριά από αυτό το σημείο και πιστεύω πως η συνεργασία μας και στον τομέα των έργων υποδομής, είτε πρόκειται για την ενέργεια είτε για κάτι άλλο, μπορεί να είναι πολύ σημαντική. Και ο τελευταίος πυλώνας είναι οι σχέσεις των δύο λαών.\nΈρχομαι από μία χώρα όπου μεγαλώνουμε γνωρίζοντας πάρα πολλά πράγματα για την Ελλάδα μέσα από την εβραϊκή ιστορία, δεύτερον η κουλτούρα μας, το φαγητό μας έχουν πολλές ομοιότητες, δεν μπορείς να είσαι Ισραηλινός και να μην αισθάνεσαι μεσογειακός τύπος, να μην αισθάνεσαι πως έχεις κοινά πολιτισμικά στοιχεία με τους Ελληνες. Ακούς ραδιόφωνο και τα μισά τραγούδια είναι ελληνικά, οι Ισραηλινοί τραγουδιστές τραγουδούν ελληνικά τραγούδια και ελπίζω πως και οι Ελληνες γνωρίζουν αρκετά για τον ισραηλινό τρόπο ζωής. Εμείς σας γνωρίζουμε και από τους Ισραηλινούς τουρίστες που έρχονται στην Ελλάδα... νομίζω πως έφτασαν το 1 εκατομμύριο τον χρόνο οι Ισραηλινοί επισκέπτες. Και αυτός είναι μεγάλος αριθμός, αν σκεφτεί κανείς πως ο συνολικός πληθυσμός μας είναι περίπου 9 εκατομμύρια.\n- Θα ήθελα να σταθούμε λίγο στη συνεργασία στον ενεργειακό τομέα και στον αγωγό EastMed. Είναι τελικά το κόστος κατασκευής του τόσο υψηλό που πρέπει να εγκαταλείψουμε το όνειρο αυτό;\nΌχι, δεν πρέπει να το εγκαταλείψουμε. Πιστεύω πως τα όνειρα υπάρχουν για να γίνονται πραγματικότητα. Και αυτός είναι ο ρόλος των πολιτικών ηγετών, αυτός είναι ο ρόλος των κρατών και των κυβερνήσεων. Πιστεύω πως αυτό το όνειρο, αν θέλουμε να το αποκαλούμε έτσι, είναι υψίστης, ζωτικής σημασίας και για τις δύο χώρες μας, αλλά και για την Ευρώπη. Μπορεί να κατασκευαστεί, λένε οι ειδικοί, το ζήτημα είναι το κόστος του. Αλλά θέλω να σας υπενθυμίσω πως ο ιδρυτής του κράτους του Ισραήλ, ο Μπέντζαμιν Χερτσλ, έλεγε πως «αν θέλεις κάτι, θα γίνει». Αν θέλεις κάτι, δεν θα είναι θαύμα ή μύθος ή όνειρο.\nΈτσι δανείζομαι το γνωμικό αυτό για να πω πως πρέπει να ονειρευόμαστε, αλλά δεν πρέπει να μένουμε ικανοποιημένοι μόνο από τα όνειρα, πρέπει να τα κάνουμε πραγματικότητα. Οι Αμερικανοί είναι υπέρ της κατασκευής του αγωγού EastMed. Δεν έχω ακούσει κανέναν να εκφράζεται αρνητικά γι'' αυτό το έργο. Θα χρειαστούμε την ευρωπαϊκή υποστήριξη, αυτό είναι ένα έργο αμοιβαίου συμφέροντος, αυτός είναι ο όρος που χρησιμοποιείται, και αφού χαρακτηρίζεται έτσι, τότε είναι εφικτή η κατασκευή του. Το Ισραήλ έχει ενδιαφέρον να εξάγει το αέριό του, η Ευρώπη έχει συμφέρον να βρει εναλλακτικούς δρόμους μεταφοράς φυσικού αερίου και είναι ζήτημα στρατηγικής σημασίας να γίνει ο αγωγός αυτός.\n- Ιράν. Μια ανοιχτή πληγή εδώ και δεκαετίες. Η συμφωνία για τα πυρηνικά που επιτεύχθηκε επί προεδρίας Μπάρακ Ομπάμα δεν έδινε τελικά τη λύση στο πρόβλημα;\nΠιστεύω ότι είναι θέμα φιλοσοφικής προσέγγισης του ζητήματος, του πώς βλέπεις και αντιλαμβάνεσαι τον κόσμο. Αν πιστεύεις πως ο κόσμος είναι απαλλαγμένος από κινδύνους και πως όλα μπορούν να επιλυθούν με ειρηνικές διαπραγματεύσεις χωρίς στρατιωτική απειλή, είναι μία προσέγγιση. Αν πιστεύεις όμως πως ο κόσμος είναι επικίνδυνος και πρέπει να στέλνεις τα σωστά μηνύματα και να διατηρείς τη δύναμή σου και να έχεις υπό έλεγχο κάποιους κακοποιούς και κάποιες χώρες, είναι μία άλλη προσέγγιση. Δεν είμαι σίγουρος πως η πολιτική του Ομπάμα άλλαξε τις προθέσεις του Ιράν και τις βλέψεις που είχε στην περιοχή. Δεν πιστεύω πως επηρέασε καθόλου τη συμπεριφορά του κράτους αυτού στην περιοχή και όχι μόνο σε σχέση με το Ισραήλ, αλλά και σε σχέση με τις γειτονικές προς το Ιράν χώρες. Να υπενθυμίσω σε όλους μας ότι δεν αντέδρασε έντονα μόνο το Ισραήλ στη συμφωνία, αλλά και το μεγαλύτερο μέρος του αραβικού κόσμου και οι γείτονες του Ιράν. Ελπίζω πως η αμερικανική πολιτική θα παραμείνει συνεπής στο θέμα (η κυβέρνηση Τραμπ απέσυρε τις ΗΠΑ από τη συμφωνία και επέβαλε κυρώσεις στο Ιράν), πιστεύω πως το μήνυμα θα φτάσει στους Ιρανούς και πως η Ευρώπη θα καταλάβει ότι πρέπει να διατηρήσει μια πολύ σκληρή στάση, να μην κάνει συμβιβασμούς για να ικανοποιήσει κάποια οικονομικά συμφέροντα. Το Ιράν εξακολουθεί να έχει συγκεκριμένες φιλοδοξίες, αυτό δεν άλλαξε ποτέ. Υπάρχει και το θέμα των πυρηνικών δυνατοτήτων του και του πυρηνικού προγράμματός του, είναι το ζήτημα των πυραυλικών συστημάτων του, αλλά είναι και η συμπεριφορά του σε περιφερειακό επίπεδο, ο ρόλος που παίζει στη Μέση Ανατολή και πέρα από αυτή.\n- Αίγυπτος, πυλώνας σταθερότητας, αλλά και ανησυχίας; Μπορεί να ξεφύγει η κατάσταση ξανά στη χώρα αυτή;\nΠιστεύω πως η Αίγυπτος είναι σταθερή υπό τον πρόεδρο Αλ Σίσι, πιστεύω πως ο πρόεδρος Αλ Σίσι καθοδηγεί την Αίγυπτο με σταθερό χέρι και πιστεύω πως πρέπει να βοηθηθεί οικονομικά η χώρα. Πρόκειται για πυλώνα σταθερότητας στη Μέση Ανατολή, είναι μία πολύ σημαντική χώρα στον αραβικό κόσμο και τη Μέση Ανατολή. Βλέπουμε την Αίγυπτο ως ακρογωνιαίο λίθο της στρατηγικής σταθερότητας στην περιοχή. Και ελπίζουμε πως με τη συνεργασία μας και στο μέλλον θα κάνουμε τη Μέση Ανατολή ένα καλύτερο μέρος για να ζουν οι άνθρωποι.\n*Η συνέντευξη δημοσιεύεται στον Φιλελεύθερο της Παρασκευής 25 Οκτωβρίου


Κορονοϊός: «Έτσι κατάλαβα ότι νόσησα» – Συγκλονιστική μαρτυρία 41χρονου « Enimerosi 247\nΚορονοϊός :Νεκροί πατέρας, γιος, φίλος του πατέρα, νοσεί η μητέρα\nΣτο επίκεντρο του κορονοϊού είναι εδώ και μέρες δύο χωριά του νομού Κοζάνης, η Δαμασκηνιά και η Δραγασιά. Τα δύο χωριά έχουν τεθεί σε ...\nΚορονοϊός: «Έτσι κατάλαβα ότι νόσησα» – Συγκλονιστική μαρτυρία 41χρονου\nστις 6:55 π.μ. | Πέμπτη, 26 Μαρτίου 2020\nΤον “επισκέφθηκε” ο κορονοϊός κι εξηγεί πώς ζει με τον “εφιάλτη”. Την περιπέτεια που βιώνει περιέγραψε στην έκτακτη ενημερωτική εκπομπή Live News με τον Νίκο Ευαγγελάτο, στο Mega, το βράδυ της 25ης Μαρτίου ένας 41 ετών επιχειρηματίας από την Αθήνα.\nΠώς είναι να ζεις με τον κορονοϊό\n«Όλα ξεκίνησα περίπου στις 13 του μήνα. Ξεκίνησε με ενόχληση στο λαιμό που μετά από 2-3 μέρες γύρισε σε πόνους στο κορμί και δέκατα, και επικοινώνησα με τον προσωπικό μου γιατρό. Με βοήθησε να το διαχειριστώ. Μου είπε να μείνω σπίτι», περιέγραψε.\n«Τα δέκατα, ωστόσο, την επόμενη μέρα έγιναν κανονικός πυρετός, ο οποίος δεν ξεπέρασε το 38. Για τις επόμενες 4-5 ημέρες είχα έντονη δύσπνοια, δυσφορία στην αναπνοή. Ήθελε ψυχραιμία και βοήθησαν και τα φάρμακα που μου έδωσε ο γιατρός», συνέχισε ο ίδιος.\n«Από το Σάββατο άρχισαν να υποχωρούν όλα. Από εχτές δεν υπάρχουν ούτε δέκατα έφυγε ο πόνος από το στήθος και η αναπνοή επανήλθε», πρόσθεσε ο επιχειρηματίας τονίζοντας, ωστόσο, ότι «οι συμβουλές του γιατρού μου είναι ότι μέχρι και την Παρασκευή που κλείνουν οι 14 μέρες πρέπει να μένω μόνος μου στο δωμάτιο. Από το Σάββατο μπορώ να νιώσω ελεύθερα μέσα στο σπίτι, και θα μπορώ να βγω από το σπίτι από Δευτέρα 30 του μήνα».\n«Θα ήθελα πολύ να ξανακάνω τεστ, αλλά ούτε σε ιδιωτική κλινική γίνεται πια, και με τον ΕΟΔΥ που έχω επικοινωνήσει δεν υπάρχει καμία περίπτωση να ελεγχθώ», κατέληξε ο ίδιος.\nΚορονοϊός – Δείτε την μαρτυρία στο Live News\nΘΛΙΨΗ: «Έφυγε» σε ηλικία 45 ετών η Αγγελική\nΈκτακτο . Νεκρός σε πεζόδρομο ο γιατρός Κώστας Κακάτσιος\nTραγωδία : Νεκρός 26 χρονος σε τροχαίο


Pekin Paris, Λιέγη - Κριτικές εστιατορίων - TripAdvisor\nPekin Paris, Λιέγη\nΛιέγη: Όλα τα εστιατόρια Pekin Paris: Εστιατόρια στην περιοχή\nΛιέγη: Όλες οι δραστηριότητες Δραστηριότητες κοντά σε: Pekin Paris\nΑναζήτηση Ευρώπη›Βέλγιο›Βαλλωνία›The Ardennes›Λιέγη›Λιέγη›Εστιατόρια σε Λιέγη›Pekin Paris\nΝο 229 από 552 στην κατηγορία Εστιατόρια για: Λιέγη Γαλλική\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών Chaussee de Tongres 194, Λιέγη 4000, Βέλγιο +33 (0)4 233 73 30 Ιστότοπος Σήμερα 18:00 - 22:00\n(1) Pekin Paris: Ξεκινήστε την κριτική σας Επιλέξτε μια βαθμολογία\nΕνημέρωση καταχώρισης… Pekin Paris: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΛιέγη, Λιέγη Le Global\nRocourt, Λιέγη Chez Rachid\nΛιέγη, Λιέγη Chems Eddine\nRocourt, Λιέγη Restaurant La Palma\nRocourt, Λιέγη China Town Wok\nRocourt, Λιέγη Λιέγη: Όλα τα εστιατόρια (625)\nPekin Paris: Έχετε πάει; Μοιραστείτε τις εμπειρίες σας! Γράψτε μια κριτική\nChaussee de Tongres 194, Λιέγη 4000, Βέλγιο Τοποθεσία:\n+33 (0)4 233 73 30 Ερωτήσεις & Απαντήσεις\nΈχετε απορίες; Λάβετε απαντήσεις από το προσωπικό αυτού του χώρου (Pekin Paris) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Προσφέρετε επιλογές χωρίς γλουτένη; Ισχύουν ενδυματολογικοί κανόνες; Επιτρέπονται σκύλοι στον εξωτερικό χώρο; Κοντά σε: Pekin Paris Κοντινά αξιοθέατα με τη μεγαλύτερη βαθμολογία 678 Κριτικές Montagne de Bueren\n496 Κριτικές Coteaux de la Citadelle\nΔείτε όλα τα αξιοθέατα Κοντινά εστιατόρια με τη μεγαλύτερη βαθμολογία 33 Κριτικές la ciociara\n16 Κριτικές Chems Eddine\n130 Κριτικές Chi-Chi's Rocourt


Στα υπόλοιπα παιχνίδια του ChampionsLeague, απόψε, εξαιρετικό ενδιαφέρον παρουσιάζει το Μάντσεστερ Γ. – Σεβίλλη, καθώς μετά το 0-0 του πρώτου αγώνα όλα τα ενδεχόμενα για την πρόκριση είναι ανοιχτά, ενώ η Ρόμα αναμένεται να έχει δύσκολο έργο απέναντι στη Σαχτάρ Ντόνετσκ.\nΤην Πέμπτη, η αγωνιστική δράση συνεχίζεται με δυνατές μάχες,και αμέτρητες στοιχηματικές επιλογές στο Stoiximan.gr, για τις θέσεις που οδηγούν στους «8» του Europa League. Από το πλούσιο ποδοσφαιρικό μενού, ξεχωρίζει η αναμέτρηση της Άρσεναλ με τη Μίλαν - με τους Ιταλούς να είναι με την πλάτη στον τοίχο μετά το 0-2 του πρώτου ματς - της Ντιναμό Κιέβου με τη Λάτσιο και της Σάλτσμπουργκ με την Ντόρτμουντ.\nΠερισσότερα σε αυτή την κατηγορία: « Η μάχη των Δικεφάλων στο Stoiximan.gr με 250+ ειδικά Superleague «η επιστροφή» με ΑΕΚ-ΠΑΟ στο Stoiximan.gr »


Σεισμός ΤΩΡΑ στην Ελασσόνα - Αισθητός και στην Αττική\nNewsIT Ελλαδα Μεγαλος σεισμος 6 ριχτερ στην Ελασσονα - Αισθητος σε πολλες περιοχες της Ελλαδας\nΟ σεισμός έγινε αισθητός τόσο στην βόρεια όσο και στη νότια Ελλάδα. Ταρακουνήθηκε και η Θεσσαλονίκη. Ακολούθησαν τρεις μετασεισμοί πάνω από 4 ρίχτερ. Δείτε βίντεο από την ώρα του σεισμού. Οι πρώτες εικόνες. Στους δρόμους ο κόσμος.\nΣεισμός 6 ρίχτερ έγινε στις 12:16 με επίκεντρο την Ελασσόνα. Ο σεισμός έγινε αισθητός ακόμα και στην Αττική. Αυτή την ώρα υπάρχει φόβος για ζημιές σε παλιά σπίτια ενώ έπεσαν και σοβάδες στο δρόμο και πάνω σε σταθμευμένα ΙΧ. Επίσης, υπάρχουν πληροφορίες για εγκλωβισμένους σε ασανσέρ στην πόλη της Λάρισας.\nΑν είστε σε περιοχή που καταλάβατε το σεισμό επικοινωνήστε μαζί μας στο info@newsit.gr


Διαμαρτυρία γονέων στο ΥΜΑΘ για το άνοιγμα των σχολείων (Βίντεο - Φωτ.) | Ειδήσεις\nΔιαμαρτυρία γονέων στο ΥΜΑΘ για το άνοιγμα των σχολείων (Βίντεο - Φωτ.)\n14:09, 14 Ιανουαρίου\nΣυγκέντρωση στο υπουργείο Μακεδονίας-Θράκης πραγματοποίησε η Ομοσπονδία Γονέων Κεντρικής Μακεδονίας, αντιτιθέμενη στον τρόπο επιστροφής των μαθητών στα θρανία. Μαζί τους διαδήλωσαν και μέλη φοιτητικών και αριστερών οργανώσεων για το νομοσχέδιο του υπουργείου Παιδείας που μεταξύ άλλων εισάγει τον θεσμό της πανεπιστημιακής αστυνομίας.\nΕναντίον του τρόπου επαναλειτουργίας των νηπιαγωγείων και τη δημοτικών σχολείων τάχθηκε η Ομοσπονδία Γονέων Κεντρικής Μακεδονίας προχωρώντας σε συγκέντρωση διαμαρτυρίας έξω από το Υπουργείο Μακεδονίας -Θράκης. Μαζί τους διαδήλωσαν και μέλη φοιτητικών και αριστερών οργανώσεων για το νομοσχέδιο του υπουργείου Παιδείας που εντάσσει μεταξύ άλλων την αστυνομία στα πανεπιστήμια.\nΦωνάζοντας συνθήματα και κρατώντας πανό, γονείς μαθητών της πρωτοβάθμιας εκπαίδευσης διαδήλωσαν για την έλλειψη μέτρων προστασίας κατά την επιστροφή των παιδιών τους στις σχολικές τάξεις. Την ίδια ώρα φοιτητές φώναξαν συνθήματα για το πανεπιστημιακό άσυλο.\nΜεταξύ άλλων διεκδικούν την ασφαλή επαναλειτουργία των σχολικών μονάδων και προτείνουν 15 μαθητές ανά τμήμα, νέες σχολικές αίθουσες, μαζικά και δωρεάν τεστ κορονοϊού, προσλήψεις εκπαιδευτικών και δωρεάν παροχή όλων των μέτρων προστασίας στα σχολεία.\nΣτο σημείο έχουν αναπτυχθεί αστυνομικές δυνάμεις ενώ τηρούνται οι αποστάσεις και τα μέτρα προστασίας για τον κορονοϊό.


Ξεκίνησε σήμερα η Ηλεκτροκίνηση στη Μεσαιωνική πόλη - Άμεση ενημέρωση για τις εξελίξεις\nΔωρεάν Στάθμευση στην Ακαντιά και Δωρεάν Διαδρομές Μεταφοράς ανα 20 λεπτά\nΥπεγράφη σήμερα – κατόπιν σχετικής οδηγίας του Δημάρχου Ρόδου Αντώνη Β. Καμπουράκη – από τον αρμόδιο Αντιδήμαρχο Πολιτιστικών Μνημείων και Υπηρεσίας Δόμησης Δρ. Στέφανο Ι. Δράκο και τον Πρόεδρο της Δημοτικής Επιχείρησης Συγκοινωνιών Ρόδου «Δ.Ε.Σ. ΡΟΔΑ» Δημήτριο Τσίκκη, η Προγραμματική Σύμβαση μεταξύ του Δήμου Ρόδου και της «Δ.Ε.Σ. ΡΟΔΑ» για την εκτέλεση μεταφορικού έργου με τη χρήση ηλεκτροκίνητων οχημάτων εντός της Μεσαιωνικής πόλης Ρόδου έτους 2022.\nΟ αρμόδιος Αντιδήμαρχος Δρ. Στέφανος Ι. Δράκος και η Διεύθυνση Μεσαιωνικής πόλης και Μνημείων, λαμβάνοντας υπόψιν την απόφαση κήρυξης της Μεσαιωνικής πόλης Ρόδου, ως ιστορικού διατηρητέου μνημείου, την εγγραφή της Μεσαιωνικής πόλης Ρόδου στον Κατάλογο Παγκόσμιας Κληρονομιάς της UNESCO, καθώς και την αδήριτη ανάγκη ολοένα και καλύτερης εξυπηρέτησης πολιτών και επισκεπτών σε συνδυασμό με την προστασία του Μνημείου, συνέταξε νέα έκθεση για την εκτέλεση της σχετικής υπηρεσίας, υποβάλλοντας σχετικό αίτημα προς την «Δ.Ε.Σ. ΡΟΔΑ», το οποίο και έγινε δεκτό.\nΗ υπογραφή της Προγραμματικής Σύμβασης, εγκρίθηκε νωρίτερα, τόσο από το Διοικητικό Συμβούλιο (Δ.Σ.) της ΔΕΣ ΡΟΔΑ, όσο και από την Οικονομική Επιτροπή του Δήμου Ρόδου.\nΣτην Προγραμματική, καθορίζεται το πλαίσιο συνεργασίας μεταξύ του Δήμου Ρόδου (Διεύθυνση Μεσαιωνικής πόλης και Μνημείων) και της Δημοτικής Κοινωφελούς Επιχείρησης «Δ.Ε.Σ. ΡΟΔΑ», σε ότι αφορά στην εκτέλεση συγκοινωνιακού έργου με ηλεκτροκίνητα οχήματα εντός της Μεσαιωνικής πόλης Ρόδου.\nΗ σύμβαση υπεγράφη με σκοπό:\nα) την εξυπηρέτηση κατοίκων, δραστηριοποιούντων, επισκεπτών, ΑμεΑ και ευπαθών ομάδων της Μεσαιωνικής πόλης,\nβ) την προστασία του Μνημείου και\nγ) την αρτιότερη προβολή διεθνώς και παγκοσμίως της Ρόδου, μέσω της εκτέλεσης δωρεάν συγκοινωνιακού έργου με ηλεκτροκίνητα οχήματα, τα οποία θα εκτελούν προκαθορισμένες διαδρομές, τις οποίες δεν μπορούν να εκτελέσουν άλλα συγκοινωνιακά μέσα.\nΟι διαδρομές των ηλεκτροκίνητων οχημάτων, όπως περιγράφονται παρακάτω αναλυτικά προς ενημέρωση των πολιτών, ξεκινούν από σήμερα, ημέρα Πέμπτη, 19η Μαΐου 2022 και διενεργούνται ανά είκοσι (20) λεπτά.\nΜε αφετηρία την πλατεία Σύμης και μέσω της πλατείας Μουσείου ακολουθώντας την οδό Ιπποτών και την οδό Ορφέως, με τερματισμό στο τέλος της Ορφέως.\nΜε αφετηρία την οδό Ορφέως, ακολουθώντας την οδό Σωκράτους, στην πλατεία Ιπποκράτους αριστερά ακολουθώντας την οδό Ερμού, αριστερά προς την πλατεία Μουσείου και τερματισμό στην πλατεία Σύμης.\nΜε αφετηρία την πλατεία Σύμης και μέσω της πλατείας Μουσείου, ακολουθώντας την οδό Απελλού, συνεχίζοντας στην οδό Πλάτωνος και έπειτα δεξιά στην οδό Σοφοκλέους, στο τέλος της οποίας συνεχίζοντας δεξιά στην οδό Ομήρου με τέρμα μέσα από την πύλη Αγ. Αθανασίου.\nΜε αφετηρία μέσα από την πύλη Αγ. Αθανασίου, μέσω τον οδών Ιπποδάμου, Σωκράτους στην πλατεία Ιπποκράτους, αριστερά ακολουθώντας την οδό Ερμού, αριστερά προς την πλατεία Μουσείου και τερματισμό στην πλατεία Σύμης.\nΜε αφετηρία την πλατεία Σύμης και μέσω της πλατεία Μουσείου, ακολουθώντας την οδό Απελλού, αριστερά στην οδό Σωκράτους, ακολουθώντας την οδό Αριστοτέλους, δεξιά στην οδό Θησέως και δεξιά στην οδό Κισθινίου με τερματισμό στις αρχές της οδού Εκάτωνος.\nΜε αφετηρία την οδό Εκάτωνος εντός της πύλης Ακαντιάς και ακολουθώντας τις οδούς Ειρήνης, Πυθαγόρα, διασχίζοντας την πλατεία Ιπποκράτους, ακολουθώντας την οδό Ερμού, αριστερά προς την πλατεία Μουσείου και τερματισμό στην πλατεία Σύμης.\nΔιαδρομή 4 (κυκλική)\nΜε αφετηρία την οδό Ορφέως, ακολουθώντας την οδό Αγίου Φανουρίου, δεξιά στην οδό Ομήρου και ακολουθώντας την οδό Ιπποδάμου και Ορφέως τερματισμός στο σημείο εκκίνησης.\nτου mini bus\nΣτο πλαίσιο της συνεργασίας μεταξύ Δήμου Ρόδου και «Δ.Ε.Σ. ΡΟΔΑ» αναμένεται να δρομολογηθεί και mini bus, το οποίο θα μεταφέρει ΔΩΡΕΑΝ τους πολίτες από το χώρο στάθμευσης του λιμένα της Ακαντιάς στις πύλες της Μεσαιωνικής πόλης, επίσης ανά είκοσι (20) λεπτά.\nΟ χρόνος έναρξης των δρομολογίων θα ανακοινωθεί εντός των επομένων ημερών.\nΔιαδρομή Mini Bus (κυκλική)\nΜε αφετηρία το χώρο στάθμευσης που διαμορφώθηκε στο λιμάνι της Ακαντιάς, θα κινείται μέχρι την πλατεία Σύμης και θα επιστρέφει στο χώρο στάθμευσης. Οι στάσεις επιβίβασης – αποβίβασης θα είναι:\nΣτην είσοδο και απέναντι από τη μεσαιωνική τάφρο.\nΣτην είσοδο κα απέναντι από τη Θαλασσινή Πύλη (Κολώνα).\nΣτην πλατεία Σύμης.\nΟι παραπάνω διαδρομές θα εκτελούνται καθημερινά, συμπεριλαμβανομένων Κυριακών και αργιών, από τις 8 π.μ. έως τις 12 π.μ., σε δύο βάρδιες, για τα ηλεκτροκίνητα και από τις 7 π.μ. έως τη 1 π.μ., σε τρεις βάρδιες, για το mini bus (δύο 8ωρες και μια 2ωρη).\nΔιάθεση των οχημάτων\nαπό την «Δ.Ε.Σ. ΡΟΔΑ»\nΗ «Δ.Ε.Σ. ΡΟΔΑ» για την εκτέλεση της Σύμβασης κατόπιν σχετικού αιτήματος της Διεύθυνσης Μεσαιωνικής πόλης και Μνημείων, θα διαθέσει:\nΈνα (1) Mini Bus για την εκτέλεση της εξωτερικής διαδρομής.\nΤέσσερα (4) ηλεκτροκίνητα οχήματα τύπου γκολφ.\nΈνα (1) ηλεκτροκίνητο όχημα τύπου γκολφ, για ΑΜΕΑ με ειδική κατασκευή για τη μεταφορά αναπηρικού καροτσιού και επιβατών.\nΈνα (1) ηλεκτροκίνητο όχημα τύπου γκολφ, για έκτακτη ιατρική βοήθεια που να μπορεί αν μεταφέρει 1+1 επιβάτη και ένα φορείο. Το όχημα θα χρησιμοποιείται μόνο από το ΕΚΑΒ όταν υπάρχει ανάγκη πρόσβασης σε σημεία που δεν μπορεί να προσεγγίσει ασθενοφόρο και\nΈνα (1) ηλεκτροκίνητο όχημα τύπου γκολφ, ειδικά διαμορφωμένο ως πυροσβεστικό. Το όχημα θα χρησιμοποιείται μόνο από την Πυροσβεστική Υπηρεσία όταν υπάρχει ανάγκη πρόσβασης σε σημεία που δεν μπορεί να προσεγγίσει μεγάλο πυροσβεστικό όχημα.\nΤο ετήσιο συμβατικό τίμημα της προγραμματικής σύμβασης χρηματοδοτείται εξ’ ολοκλήρου από το Δήμο Ρόδου, προκειμένου οι υπηρεσίες να προσφέρονται ΔΩΡΕΑΝ στους πολίτες.\nΟ Δήμαρχος Ρόδου Αντώνης Β. Καμπουράκης, ο Αντιδήμαρχος Πολιτιστικών Μνημείων και Υπηρεσίας Δόμησης Δρ. Στέφανος Ι. Δράκος και ο Πρόεδρος του Δημοτικού Λιμενικού Ταμείου Νότιας Δωδεκανήσου Βασίλης Παπαοικονόμου, σε συνεργασία, προχώρησαν στη διάθεση εκατόν εβδομήντα τριών (173) συν οκτώ (8) θέσεων ΑμΕΑ δωρεάν στάθμευσης αριστερά στην είσοδο του λιμένα της Ακαντιάς, προκειμένου να αποσυμφορηθεί περιμετρικά η Μεσαιωνική πόλη. Ο χώρος διατέθηκε προς χρήση κατόπιν αιτήματος του αρμοδίου Αντιδημάρχου Δρα. Στέφανου Ι. Δράκου και διαγραμμίστηκε από τα συνεργεία της Διεύθυνσης Μεσαιωνικής πόλης και Μνημείων, η οποία και τοποθέτησε επιπροσθέτως πληροφοριακές πινακίδες προς ενημέρωση των πολιτών.


“Μέιμα και Φρανκ” – Nancy Horan – Wres\n“Μέιμα και Φρανκ” – Nancy Horan\n22nd Σεπτέμβριος 2011 wres\n«Στέκομαι στις παρυφές της ζωής και την κοιτάζω να κυλάει δίπλα μου. Θέλω να κολυμπήσω στο ποτάμι. Θέλω να νιώσω το ρεύμα.» Αυτό γράφει η Μέιμα Μπόρθγουικ Τσένι στο ημερολόγιό της, καθώς παλεύει να δικαιολογήσει τον παράνομο δεσμό της με τον Φρανκ Λόιντ Ράιτ. Τέσσερα χρόνια νωρίτερα, το 1903, η Μέιμα και ο σύζυγός της, Έντουιν, είχαν αναθέσει στον φημισμένο αρχιτέκτονα να σχεδιάσει την καινούρια κατοικία τους.\nΚατά την κατασκευή του σπιτιού, αναπτύχθηκε ισχυρή έλξη μεταξύ της Μέιμα και το Φρανκ, ώσπου οι δύο εραστές (και οι δύο παντρεμένοι με παιδιά) πήραν μια\nπορεία που έμελλε να συγκλονίσει την κοινωνία του Σικάγο και να αλλάξει τις ζωές τους για πάντα.\n«Μια θαυμάσια ενορχηστρωμένη απόδοση του δεσμού και της εσώτερης\nζωής των δύο ερωτόπληκτων πρωταγωνιστών. Δραματικό δίχως κορώνες,\nπροσεγμένο και πειστικό. Ένα μυθιστόρημα που κουβαλάει το βάρος της\n«Συναρπαστικό… Παρόλο που η Μέιμα Μπόρθγουικ Τσένι δεν ήταν μια οποι-\nαδήποτε γυναίκα, η Χόραν τη μεταπλάθει σε μια αινιγματική, αντιπροσω-\nπευτική όλων των γυναικών γυναίκα – σύμβολο τόσο για τις ελευθερίες που\nεπιζητούν οι γυναίκες όσο και για τις συνέπειες που ίσως παραμονεύουν\nόταν προσπαθούν να τις κατακτήσουν.»\n«Ένα συγκλονιστικό ανάγνωσμα… ένα σύνθετο αφήγημα για τη σχέση\nμεταξύ δύο εκκεντρικών, ευφυών και αξέχαστων χαρακτήρων. Αν και πρό-\nκειται για ένα εν πολλοίς λογοτεχνικό μυθιστόρημα, οι σπίθες που ξεπηδούν από τις σελίδες του διαπερνούν τα όρια του βιβλίου.»\n“Οι γυναίκες του λαθροθήρα” – Claude Pujade-Renaud


Άγριες Μέλισσες: Οι ζωές του Κωνσταντή & του Μελέτη ανατρέπονται! - Η Βραδυνή\nΠοια θα πείσει τον άγριο γιο του Δούκα να νοικοκυρευτεί;\nΌσα δεν φέρνει ο χρόνος όλος, τα φέρνει μια στιγμή. Στο Διαφάνι πάντως και ο χρόνος τρέχει και οι εξελίξεις είναι καταιγιστικές.\nΈξι χρόνια μετά τίποτα δεν είναι ίδιο στο χωριό του κάμπου. Ο Κωνσταντής και ο Δούκας αναγκάζονται να δεχτούν τις αποφάσεις του Νικηφόρου όσον αφορά τη διαχείριση της οικογενειακής περιουσίας. Ο πρώτος μάλιστα θα αρραβωνιαστεί τη Δόμνα Θέμελη, (Νεφέλη Κουλούρη), κόρη του Σωκράτη Θέμελη, (Χάρης Σώζος), ενός μεγαλοτραπεζίτη που μπαίνει στη ζωή των Σεβαστών. Ο Σωκράτης Θέμελης είναι φιλόδοξος και χαλαρής ηθικής στις δουλειές του, ένας άνθρωπος του καλού κόσμου και μπον βιβέρ, ο οποίος αργότερα θα αποκαλυφθεί ότι είχε βιάσει στο παρελθόν την Ανέτ και ο Μελέτης είναι γιος του! Η σκηνή της αποκάλυψης θα είναι συγκλονιστική, καθώς ο Σωκράτης θα θέλει να κάνει τον γιο του το νέο άρχοντα στο Διαφάνι.\nΜέχρι τότε οι εξελίξεις αυτής της εβδομάδας στις Άγριες Μέλισσες έχουν ως εξής:\n6 χρόνια μετά… Διαφάνι 1965\nΗ Ασημίνα με τον Νικηφόρο έχουν εδραιώσει τη θέση τους στο σπίτι και η συνεργασία με τον Συνεταιρισμό πάει καλά, παρά τις ανησυχίες του Νικηφόρου που έχει υψηλές απαιτήσεις. Η σχέση τους με τη Μυρσίνη συνεχίζει να έχει εντάσεις με τον μικρό Σέργιο να είναι το μήλον της έριδος ανάμεσά τους. Ο Κωνσταντής με τον Μελέτη έχουν κάνει τη δική τους επικερδή επιχείρηση, κρυφά απ’ όλους, και παράλληλα ο Κωνσταντής έχει σχέση με τη Δόμνα, κόρη του συνεργάτη τους Σωκράτη Θέμελη. Ο Μιλτιάδης έχει κάνει πρόοδο στο ψυχιατρείο και η Βιολέτα με τον Λάμπρο ανυπομονούν να τον πάρουν πίσω.\nΗ Σοφούλα, πληγωμένη από την απόρριψη του Λάμπρου, τα χάνει όταν μαθαίνει πως ο Άγγελος ενδιαφέρεται για εκείνη. Ο Κωνσταντής ανακαλύπτει πως ο Μελέτης και η Πηνελόπη συνεχίζουν να βρίσκονται και δίνει τελεσίγραφο στον Μελέτη ενώ το Διαφάνι υποδέχεται την απρόσμενη άφιξη ενός άντρα. Η Βιολέτα και ο Λάμπρος ενημερώνουν τον Μιλτιάδη πως θα περάσει από επιτροπή προκειμένου να γυρίσει σπίτι του, όμως η κατάστασή του, τους ανησυχεί.\nΗ Μυρσίνη προσπαθεί να τη σπρώξει να κάνει νέες γνωριμίες αλλά εκείνη αρνείται πεισματικά να προχωρήσει στη ζωή της. Ο Νικηφόρος, μετά την άσχημη συμπεριφορά του προς τα μέλη του Συνεταιρισμού, αναγκάζεται να ομολογήσει την αλήθεια στον Λάμπρο με τον φόβο της επιστροφής του πατέρα του. Θα τον στηρίξει απέναντι στον Δούκα; Ο Δούκας έχει καταλάβει πως ο Σταματέλος τον αποφεύγει και δεν είναι πρόθυμος να τον βοηθήσει. Έξαλλος, αναθέτει στον Κωνσταντή να αναλάβει να τον συνετίσει.\nΗ Ελένη πάει στο σπίτι του Βόσκαρη, αποφασισμένη να βρει κάποιο στοιχείο που να τον συνδέει με τη Μυρσίνη. Εκεί, όμως, την περιμένει μια έκπληξη. Ο Βόσκαρης δε θα προλάβει να χαρεί για πολύ τη νίκη του, καθώς θα βρεθεί αντιμέτωπος με τις συνέπειες των πράξεών του.


caudalie - 2pharmacy\nΚατάλογος των προϊόντων από τον κατασκευαστή caudalie\n14,50 € 22,30 € -35%\n17,81 € 27,40 € -35%\nCAUDALIE CONTOURING CONCENTRATE ΣΥΣΦΙΓΚΤΙΚΟ ΛΑΔΙ 75ml\nΚρέμα βαθιάς απολέπισης εξευγενίζει, καθαρίζει βαθιά και αφήνει το δέρμα σας καθαρό, λείο, λαμπερό και χωρίς μία ξηρή αίσθηση.\nCAUDALIE DIVINE SCRUB ΣΩΜΑΤΟΣ 150gr\nΘεϊκό Scrub απολέπισης....μυστικό ομορφιάς για θεϊκά απαλό και αρωματισμένο δέρμα χάρη στους κρυστάλλους καφέ ζάχαρης και τεσσάρων εξαιρετικών φυτικών ελαίων .\nCAUDALIE EAU DE BEAUTE ΝΕΡΟ ΟΜΟΡΦΙΑΣ 100ml\nΑυτός ο ορός περιποίησης, που δημιουργήθηκε με βάση το περίφημο ελιξίριο νεότητας της Βασίλισσας Ισαβέλλας της Ουγγαρίας του 17ου αιώνα, χαρίζει πραγματική λάμψη στην επιδερμίδα, λειαίνει τις γραμμές και συσφίγγει τους πόρους.\nCAUDALIE EAU DE RAISIN GRAPE WATER 200ml\nΑυτή η ελαφριά και εξαιρετικά καταπραϋντική λοσιόν, προέρχεται από εκχύλισμα βιολογικών σταφυλιών.\nCAUDALIE EAU DE RAISIN GRAPE WATER 75ml\nCAUDALIE EUROPE SUMMER SET 2020 TRAVEL SIZE\nCAUDALIE GENTLE CLEANSING MILK 200ml 1+1 ΔΩΡΟ\nCAUDALIE HUILE DIVINE DIVINE OIL 100ml\nCAUDALIE INSTANT FIRMING SERUM 30ml\nΠροϊόν ντεμακιγιάζ σε ρευστή μορφή και με βελούδινη υφή. Αφήνει την επιδερμίδα καθαρή, απαλή και προστατευμένη από τις ελεύθερες ρίζες.


Το χορό της χρεωκοπίας χορεύουν τα ταλέντα της Βρετανίας - www.zappit.gr\nΤο χορό της χρεωκοπίας χορεύουν τα ταλέντα της Βρετανίας\nΠαρασκευή, 8.4.2011, 19:03\nΔείτε την αστεία τους χορογραφία στο Βρετανικό talent show\nΠατέρας και γιος είχαν δώσει τότε «ρεσιτάλ» παρουσιάζοντας χορογραφίες με τον μοναδικό δικό τους τρόπο και διασκεδάζοντας τόσο το κοινό όσο και τους κριτές. Ημίγυμνοι με ξανθιές περούκες και μαύρα παντελόνια χορογράφησαν ιρλανδικό σκοπό και ντυμμένοι τσολιάδες χορέψαν τον Ζορμπά…παράδοξα, αλλά την πρωτιά πήρε η Susan Boyle τοτε.\nΤο χορό της χρεωκοπίας καλείται τώρα να χορέψει ο 42χρονος Ελληνοκύπριος Δημήτριος Δημητρίου αφού η επιχείρηση ηλεκτρικών ειδών στο βόρειο Λονδίνο που διατηρούσε δεν έχει να πληρώσει τα χρέη της. Ο ίδιος δήλωσε για αυτό στο TV Biz:\n» Λυπόμαστε που οι άνθρωποί μας υποφέρουν. Τους χρωστάμε λεφτά αλλά δεν λάβαμε αυτά που χρωστάνε σε έμας για να τους πληρώσουμε. Εργαζόμαστε σκληρά όλη η οικογένεια αλλά το μερίδιο του αδελφόυ μου αντιμετώπισε οικονομικές δυσκολίες γιατί δεν έλαβε χρήματα για μεγάλα συμβόλαια που έκλεισε.»\nΔείτε την αστεία τους χορογραφία στο Βρετανικό talent show:\nΤο χορό της χρεωκοπίας χορεύουν τα ταλέντα της Βρετανίας was last modified: Μάιος 19, 2016, 4:06 μμ by zappit teamΑπρίλιος 8, 2011, 7:03 μμ


Τα καλώδια του «Ορούτς Ρέις» σέρνουν στον διάλογο για όλα\nΑρχική » Τα καλώδια του «Ορούτς Ρέις» σέρνουν στον διάλογο για όλα\nΈτοιμη για διαπραγμάτευση εφ’ όλης της ύλης η κυβέρνηση με πιέσεις Γερμανίας – ΗΠΑ\nΣε τροχιά εφ’ όλης της ύλης διαπραγμάτευσης με την Τουρκία κινείται ο πρωθυπουργός Κυριάκος Μητσοτάκης, υποκύπτοντας στις πιέσεις του Βερολίνου και της Ουάσινγκτον. Φαίνεται μάλιστα πιθανό η διαπραγμάτευση να ξεκινήσει σύντομα, ίσως και πριν από την έκτακτη Σύνοδο Κορυφής της ΕΕ του Σεπτεμβρίου, όπου θα συζητηθεί και το θέμα των ευρωτουρκικών σχέσεων.\nΓερμανία και ΗΠΑ πιέζουν σε πολιτικό και διπλωματικό πεδίο ώστε να αρχίσει εφ’ όλης της ύλης διαπραγμάτευση μεταξύ Ελλάδας και Τουρκίας. Στο προσεχές μέλλον η πίεση από την πλευρά της Γερμανίας θα γίνει και οικονομική – η παράταξη του «πουλήσατε τη Μακεδονία για τις συντάξεις» θα καταπιεί υποχωρήσεις στο Αιγαίο έναντι κονδυλίων. Παράλληλα ο Κυρ. Μητσοτάκης έχασε την πολιτική στήριξη και την αμυντική συνδρομή της Γαλλίας (πήγαινε πακέτο με τις δύο φρεγάτες), αφού πάγωσε τις σχέσεις του με τον Εμανουέλ Μακρόν υπακούοντας στα κελεύσματα της Ανγκελα Μέρκελ. Κατόπιν τούτου και μετά τη συνάντηση με τη Μέρκελ, ο Μακρόν πλέον συντάσσεται με την άμεση έναρξη ελληνοτουρκικών διαπραγματεύσεων.\nΟ πρωθυπουργός δήλωσε στην πρόσφατη συνέντευξή του στο CNN έτοιμος να αρχίσει τη διαπραγμάτευση με την Τουρκία εφόσον η Αγκυρα σταματήσει τις προκλήσεις – και αν δεν υπάρξει κατάληξη, παραπομπή στο Διεθνές Δικαστήριο. Το κρίσιμο σημείο είναι στο εύρος των διαπραγματεύσεων. Ολοι οι διεθνείς παράγοντες όταν μιλούν για απευθείας διμερείς διαπραγματεύσεις μεταξύ Ελλάδας και Τουρκίας εννοούν εφ’ όλης της ύλης, που φυσικά θα οδηγήσουν σε ελληνικές υποχωρήσεις και παραχωρήσεις. Το ότι «η διαπραγμάτευση θα είναι μόνο για την υφαλοκρηπίδα» είναι το φύλλο συκής της κυβέρνησης. Είναι δεδομένο ότι εφόσον ξεκινήσει θα επεκταθεί. Αλλωστε και η επίσημη ορολογία έχει τροποποιηθεί: ο πρωθυπουργός μιλάει για «οριοθέτηση των θαλάσσιων ζωνών», που ερμηνευτικά συμπεριλαμβάνει και θέματα «γκρίζων ζωνών», βραχονησίδων κ.λπ. που βάζει η Τουρκία.\nΠόλεμος εντυπώσεων στο εσωτερικό\nΗ απομάκρυνση του Αλέξανδρου Διακόπουλου, συμβούλου εθνικής ασφάλειας του πρωθυπουργού (δήλωσε ότι «το “Ορούτς Ρέις” έκανε έρευνες στην ελληνική υφαλοκρηπίδα, ας μην κοροϊδευόμαστε, δεν υπάρχει ολίγον έγκυος»), ήρθε να αποδομήσει την κυβερνητική προπαγάνδα και να αναδείξει τις αντιφάσεις της κυβερνητικής πολιτικής αλλά και τους κραδασμούς που προκαλεί η διαχείριση των ελληνοτουρκικών στο εσωτερικό της δεξιάς παράταξης.\nΑπό το κυβερνητικό επιτελείο διέρρευσε ότι «ο κ. Διακόπουλος οδηγήθηκε σε παραίτηση γιατί διέθετε προσωπική ατζέντα διαφορετική από του πρωθυπουργού». Μόνο που ο κ. Διακόπουλος είχε την ίδια ατζέντα από την αρχή. Είχε αποδοκιμάσει προ διμήνου τις δηλώσεις του αρχηγού ΓΕΕΘΑ Κωνσταντίνου Φλώρου ότι «αν κάποιος περάσει στο έδαφός μας, πρώτα θα τον κάψουμε και μετά θα ρωτήσουμε ποιος είναι», ενώ ήταν σταθερά υπέρ της διαπραγμάτευσης με την Τουρκία και φυσικά όχι μόνο για την υφαλοκρηπίδα.\nΕτσι προκύπτουν η αντιφατική στάση της κυβέρνησης και η δύσκολη θέση στην οποία βρίσκεται ο πρωθυπουργός: ενώ οδηγείται σε συνολική διαπραγμάτευση με την Τουρκία, εντούτοις μετρά το πολιτικό κόστος και τις εσωτερικές πιέσεις στο κόμμα του και αποπέμπει συμβολικά τον Αλ. Διακόπουλο που τασσόταν υπέρ αυτής της προοπτικής. Παράλληλα διαρρέει ότι και η διπλωματική σύμβουλος του πρωθυπουργού Ελένη Σουρανή εισηγείται τη συνέχιση των συνομιλιών που η ίδια είχε ξεκινήσει με μυστικές συναντήσεις με τον Ιμπραήμ Καλίν. Ο σύμβουλος του προέδρου Ερντογάν αποκάλυψε, δίχως να διαψευστεί από την Αθήνα, ότι οι συζητήσεις στις μυστικές συναντήσεις του με την κ. Σουρανή είχαν προχωρήσει και φυσικά δεν περιορίζονταν στην υφαλοκρηπίδα.\nΗ κυβέρνηση σταδιακά χάνει τη μάχη των εντυπώσεων παρά την προπαγάνδα που αναπαράγουν τα ενσωματωμένα ΜΜΕ. Σύμφωνα με αυτήν «ο Ερντογάν είναι προκλητικός και επικίνδυνος, ο Ελληνας πρωθυπουργός απαντά με ψυχραιμία και αποφασιστικότητα», «η Τουρκία είναι απομονωμένη» παρότι κανείς δεν την καταδικάζει, «η Ελλάδα έχει το δίκιο με το μέρος της και διαθέτει ισχυρές συμμαχίες ενώ η Ευρωπαϊκή Ενωση δείχνει αλληλεγγύη» παρότι δεν παίρνει μέτρα. Κυρίως όμως η προπαγάνδα προσπαθεί να πείσει ότι ο πρωθυπουργός δεν έχει κάνει υποχωρήσεις έναντι της Τουρκίας ούτε έχει συντελεστεί παραβίαση των κυριαρχικών μας δικαιωμάτων.\nΉττες παντού από μια συμφωνία\nΜια πρώτη ήττα της κυβέρνησης τόσο στο διπλωματικό πεδίο όσο και σε εκείνο των εντυπώσεων επήλθε με τη συμφωνία με την Αίγυπτο. Εκχωρεί ελληνική ΑΟΖ στο καθεστώς Σίσι και παράλληλα δίνει επιχειρήματα στην τουρκική κυβέρνηση όταν συζητηθεί η επήρεια που θα έχει το Καστελόριζο. Παρότι το έπαιξε δυνατά από την πρώτη στιγμή με καταιγισμό δηλώσεων και δημοσιευμάτων, η «γαλάζια» προπαγάνδα έχασε τη μάχη του διαδικτύου από τη στιγμή που βγήκαν στις σοβαρές ιστοσελίδες αναλύσεις για τις υποχωρήσεις και το κόστος που έχει για τη χώρα μας η συμφωνία.\nΗ μάχη των εντυπώσεων συνεχίστηκε όσο διαρκούσαν οι έρευνες του «Ορούτς Ρέις». Η κυβέρνηση πρόβαλλε ότι το τουρκικό σκάφος έπλεε σε διεθνή ύδατα και δεν έγινε παραβίαση κυριαρχικών δικαιωμάτων. Το αφήγημα κατέρρευσε πλήρως μετά τις δηλώσεις Διακόπουλου, παρότι ο σύμβουλος εθνικής ασφάλειας υποχρεώθηκε σε άμεση επανόρθωση.\nΤο κακό για την κυβέρνηση τρίτωσε με την πολιτική και διπλωματική ήττα στο επίπεδο της ΕΕ, η οποία απέφυγε να καταδικάσει και να πάρει μέτρα κατά της Τουρκίας όπως έκανε με τη Λευκορωσία. Οι δηλώσεις των κυβερνητικών παραγόντων για το ότι η Ελλάδα έχει το διεθνές δίκαιο με το μέρος της και την αλληλεγγύη των εταίρων, χωρίς αποδοκιμασία της Τουρκίας, αποτελούν ένδειξη αδυναμίας και απευθύνονται στην εσωτερική κοινή γνώμη.\nDOCUMENTO • ORUC REIS • ΤΟΥΡΚΙΑ